open-index/open-wikipedia-markdown huggingface dataset:
วัดปากสมุทร

**วัดปากสมุทร** เป็นวัดราษฎร์สังกัดคณะสงฆ์มหานิกาย ตั้งอยู่ริมฝั่งแม่น้ำแม่กลอง ในตำบลแหลมใหญ่ อำเภอเมืองสมุทรสงคราม จังหวัดสมุทรสงคราม ห่างจากปากอ่าวแม่กลองประมาณ 3 กิโลเมตร

วัดปากสมุทรตั้งเมื่อประมาณ พ.ศ. 2400 โดยมีประชาชนบริจาคที่ดินให้แล้วนิมนต์พระมาดูแลรักษา แต่มีพระบวชน้อยมาก เพราะสมัยนั้นประชาชนแถบนี้ยังไม่หนาแน่นมากนัก พระที่มาดูแลรับช่วงกันประมาณ 3 รูป สุดท้ายวัดไม่มีผู้ดูแลก็เสื่อมไปทุกวัน ในที่สุดก็กลายเป็นวัดร้าง ต้นไม้และเถาวัลย์ปกคลุมแทบมองไม่เห็นหลังคากุฏิ เป็นที่อาศัยของสัตว์ป่า โดยเฉพาะลิงแสมและเป็นที่ซ่องสุมของพวกปล้นสะดม ชาวบ้านจึงเรียกว่า **วัดลิงโจร** ต่อมาเมื่อประมาณ พ.ศ. 2450–2457 กลุ่มพระภิกษุจำนวนหนึ่งได้พายเรือมาจากบางตะพูน จังหวัดเพชรบุรี และได้ชักชวนชาวบ้านพัฒนาวัดขึ้นใหม่ จนได้รับพระราชทานวิสุงคามสีมาเมื่อ พ.ศ. 2462 โดยใช้นามวัดว่า "วัดปากสมุทร" มาจนทุกวันนี้ ในสมัยพระครูสมุห์มนตรีสุมังคโล เจ้าอาวาสรูปที่ 5 กุฏิมีสภาพทรุดโทรม จึงได้ดำเนินการสร้างกุฏิขึ้นมาเพื่อทดแทนหลังเก่า

ปูชนีย์วัตถุสำคัญของวัดคือ *ท้าวเวสสุวรรณ* ตั้งอยู่หน้าเขื่อน และพระประธานในโบสถ์เป็นพระพุทธรูปศักดิ์ศิทธิ์ หล่อด้วยทองเหลือง ปางมารวิชัย ได้มาจากวัดบพิตรพิมุขวรวิหาร ไม่ทราบว่าสร้างสมัยใด ชื่อ *หลวงพ่อดำ*

## รายนามเจ้าอาวาส
* พระอาจารย์เฮ็ง
* พระครูสมุทรนวการ
* พระครูสมุทรจันทคุณ
* พระครูปลัดเยื้อน
* พระครูสมุห์มนตรีสุมังคโล

## อ้างอิง

ปากสมุทร
ชนม์สวัสดิ์ อัศวเหม

**ชนม์สวัสดิ์ อัศวเหม**  (19 พฤศจิกายน พ.ศ. 2511 – 31 มีนาคม พ.ศ. 2566)  เป็นนักการเมืองชาวไทย อดีตนายกองค์การบริหารส่วนจังหวัดสมุทรปราการ อดีตรองหัวหน้าพรรคเพื่อแผ่นดิน และอดีตประธานหอการค้าจังหวัดสมุทรปราการ

## ประวัติ
ชนม์สวัสดิ์ อัศวเหม เกิดเมื่อวันที่ 19 พฤศจิกายน พ.ศ. 2511 เป็นบุตรของ วัฒนา อัศวเหม กับ จันทร์แรม อัศวเหม (โทณวนิก) มีพี่ชาย 2 คน คือ พิบูลย์ อัศวเหม และ พูลผล อัศวเหม เรียนชั้นประถมปีที่ 1 - มัธยมปีที่ 3 ที่โรงเรียนเซนต์คาเบรียล -มัธยมปีที่ 4-6 ที่มัธยมสาธิตประสานมิตร จบปริญญาตรีจากคณะบริหารธุรกิจ มหาวิทยาลัยกรุงเทพ

ชนม์สวัสดิ์ สมรสครั้งแรกกับ นันทิดา แก้วบัวสาย นักร้องชาวไทย แต่เขาก็ยังมีข่าวความสัมพันธ์กับนักแสดงหญิงหลายคน อาทิ ใหม่ เจริญปุระ เมทินี กิ่งโพยม ชลลดา เมฆราตรี ยศวดี หัสดีวิจิตร และต่อมาเมื่อหย่าขาดจากนันทิดาแล้ว ก็ได้สมรสอีกครั้งกับ เจนี่ เทียนโพธิ์สุวรรณ แต่ก็ยังปรากฏภาพความสัมพันธ์ในครอบครัวของชนม์สวัสดิ์ นันทิดา และบุตรสาว รวมทั้งในปี 2563 เขายังสนับสนุนให้ นันทิดา แก้วบัวสาย ลงสมัครรับเลือกตั้งนายกองค์การบริหารส่วนจังหวัดสมุทรปราการ อีกด้วยในปี 2564 นายต่อศักดิ์ อัศวเหม ลูกพี่ลูกน้อง​ นายชนม์สวัสดิ์ อัศวเหม ได้เป็นสมาชิกสภาผู้แทนราษฎร

## การทำงาน
ชนม์สวัสดิ์ เป็นนักธุรกิจด้านอสังหาริมทรัพย์ ด้านธุรกิจการเกษตร และด้านน้ำมันเชื้อเพลิง เคยดำรงตำแหน่งประธานหอการค้าจังหวัดสมุทรปราการ และเขาเคยลงสมัครรับเลือกตั้งเป็นนายกองค์การบริหารส่วนจังหวัดสมุทรปราการ ต่อมาถูกสั่งปลดตามคำสั่งหัวหน้า คสช. เมื่อวันที่ 25 มิถุนายน พ.ศ. 2558

ชนม์สวัสดิ์ เคยเป็นกรรมการบริหารพรรคมหาชน เป็นกรรมการบริหารพรรคเพื่อแผ่นดิน ลงสมัครรับเลือกตั้งในปี 2550 แต่ไม่ได้รับเลือกตั้ง ต่อมาได้เป็นรองหัวหน้าพรรคเพื่อแผ่นดิน ในปี 2551 และในการเลือกตั้ง พ.ศ. 2562 เขาให้การสนับสนุนผู้สมัครจากพรรคพลังประชารัฐ

ชนม์สวัสดิ์ เคยถูกจำคุกในคดีทุจริตการเลือกตั้งสมาชิกสภาเทศบาลนครสมุทรปราการ ปี 2542 ซึ่งศาลฎีกาตัดสินเมื่อ 4 สิงหาคม พ.ศ. 2558 ต่อมาเขาได้รับการพระราชทานอภัยโทษตามมาตรา 8 (3) ของพระราชทานอภัยโทษพระราชกฤษฎีพระราชทานอภัยโทษ ซึ่งได้ลดวันต้องโทษ 1 ใน 4 ของโทษที่เหลือ เมื่อ 7 กันยายน พ.ศ. 2559

## การเสียชีวิต
ชนม์สวัสดิ์ อัศวเหม ได้เสียชีวิตลงอย่างสงบเมื่อวันศุกร์ที่ 31 มีนาคม พ.ศ. 2566 เมื่อเวลา 01:15 น. ที่โรงพยาบาลบุรีรัมย์ จังหวัดบุรีรัมย์ เนื่องจากภาวะโรคลมแดดขณะซ้อมแข่งรถในการนี้พระบาทสมเด็จพระวชิรเกล้าเจ้าอยู่หัว ทรงมีพระมหากรุณาธิคุณโปรดเกล้าโปรดกระหม่อมพระราชทานน้ำหลวงอาบศพ สุกำ หีบทองลายสลัก เครื่องประกอบเกียรติยศศพที่ได้รับพระราชทาน โดยในการประกอบพิธีมีพลเอกประวิตร วงษ์สุวรรณ เดินทางมาเป็นประธานในพิธีสวดพระอภิธรรม โดยมีผู้เข้าร่วม อาทิ สันติ พร้อมพัฒน์ ตรีนุช เทียนทอง ร้อยเอกธรรมนัส พรหมเผ่า ไพบูลย์ นิติตะวัน ปรียานุช ปานประดับ

ในวันที่ 4 เมษายน 2566 สุนทร ปานแสงทอง ชวน หลีกภัย อนุทิน ชาญวีรกูล ศุภมิตร ชิณศรี  เข้าร่วมพิธีสวดพระอภิธรรม

## เครื่องราชอิสริยาภรณ์

## อ้างอิง

หมวดหมู่:สกุลอัศวเหม
หมวดหมู่:นักธุรกิจชาวไทย
หมวดหมู่:นักการเมืองไทย
หมวดหมู่:นายกองค์การบริหารส่วนจังหวัดของประเทศไทย
หมวดหมู่:นายกองค์การบริหารส่วนจังหวัดสมุทรปราการ
หมวดหมู่:พรรคมหาชน
หมวดหมู่:พรรคเพื่อแผ่นดิน
หมวดหมู่:บุคคลจากคณะบริหารธุรกิจ มหาวิทยาลัยกรุงเทพ
หมวดหมู่:นักโทษของประเทศไทย
หมวดหมู่:ผู้ได้รับเครื่องราชอิสริยาภรณ์ ท.ม.
หมวดหมู่:ผู้ได้รับเครื่องราชอิสริยาภรณ์ ต.ช.
หมวดหมู่:ประธานสโมสรฟุตบอลในประเทศไทย
วัดฝาง (จังหวัดนนทบุรี)

**วัดฝาง** เป็นวัดราษฎร์สังกัดคณะสงฆ์มหานิกาย ตั้งอยู่ในตำบลบางเขน อำเภอเมืองนนทบุรี จังหวัดนนทบุรี มีอาณาเขตทิศใต้ติดคลองบางเขน ทิศตะวันตกติดกับคลองลัดขวาง (คลองลัดบางขุนเทียน) มีที่ดินตั้งวัดเนื้อที่ 8 ไร่ 3 งาน 8 ตารางวา และมีที่ธรณีสงฆ์จำนวน 1 แปลง เนื้อที่ 3 ไร่ 1 งาน

วัดฝางสร้างขึ้นเมื่อประมาณ พ.ศ. 2200 ในสมัยอยุธยา ไม่ทราบนามและประวัติผู้สร้าง คงได้รับพระราชทานวิสุงคามสีมาในช่วงไล่เลี่ยกับการสร้างวัด กล่าวคือ ประมาณ พ.ศ. 2205 วัดได้เริ่มการบูรณะพัฒนาขึ้นมาใหม่เมื่อ พ.ศ. 2486 เป็นต้นมา ด้านการศึกษา ทางวัดได้เปิดสอนพระปริยัติธรรมตั้งแต่ พ.ศ. 2491 และยังให้ทางราชการสร้างโรงเรียนประชาบาลขึ้นในที่วัด ปัจจุบันคือโรงเรียนวัดฝาง

ภายในวัดมีอาคารและเสนาสนะสำคัญได้แก่ อุโบสถ กว้าง 7 เมตร ยาว 18 เมตร สร้างเมื่อ พ.ศ. 2512 มีลักษณะทรงไทย มีกำแพงรอบอุโบสถ ภายในอุโบสถประดิษฐานพระประธานหน้าตักกว้าง 2 เมตร กุฏิสงฆ์ จำนวน 9 หลัง ส่วนมากเป็นอาคารไม้ทรงปั้นหยาและทรงไทย หอสวดมนต์ สร้างเมื่อ พ.ศ. 2507 และศาลาการเปรียญ สร้างเมื่อ พ.ศ. 2526

## รายนามเจ้าอาวาส
* พระอธิการทรัพย์
* พระอธิการเผิน
* พระครูนนทการโกวิท (อาจ ถนอมพล เขมธมฺโม)
* พระครูใบฎีกาช่วย อาภาธโร (ขอพรกลาง) ดำรงตำแหน่ง พ.ศ. 2559–2566
* พระสมุห์พิสุทธิ์ วิสุทฺโธ (เอี่ยมสำลี) ดำรงตำแหน่ง พ.ศ. 2566–ปัจจุบัน

## อ้างอิง

ฝาง
วัดคลองหนึ่ง (จังหวัดปทุมธานี)

**วัดคลองหนึ่ง** เป็นวัดราษฎร์สังกัดคณะสงฆ์มหานิกาย ตั้งอยู่ในตำบลประชาธิปัตย์ อำเภอธัญบุรี จังหวัดปทุมธานี มีที่ดินตั้งวัด 10 ไร่ 2 งาน 9 ตารางวา

วัดคลองหนึ่งสร้างเมื่อ พ.ศ. 2526 โดยนางแก้ว คงแสงดาว ถวายที่ดินถวายเพื่อสร้างสำนักสงฆ์ ใช้ชื่อว่า **สำนักสงฆ์แก้วนิมิต** ต่อมา พ.ศ. 2531 ได้ขออนุญาตตั้งวัดในชื่อ "วัดคลองหนึ่ง" ชาวบ้านชุมชนละแวกนั้นเรียกว่า **วัดแก้ว** ตามนามของนางแก้ว คงแสงดาว ผู้ก่อตั้งวัด ต่อมาเมื่อเมื่อวันที่ 5 มกราคม พ.ศ. 2535 ทางคณะสงฆ์ได้แต่งตั้งพระครูโอภาสธัญกิจ เป็นเจ้าอาวาส และได้มีผู้มีจิตศรัทธาถวายที่ดินเพิ่มอีกจำนวน 2 ไร่ 2 งาน 9 ตารางวา ด้านการศึกษา ทางวัดได้เปิดสอนพระปริยัติธรรมตั้งแต่ พ.ศ. 2525

อาคารและเสนาสนะที่สำคัญ ได้แก่ อุโบสถซึ่งภายในประดิษฐานพระประธานนามว่า *หลวงพ่อเล็ก* หน้าตักกว้าง 1 ศอก 9 นิ้ว ปางมารวิชัย เป็นพระพุทธรูปสมัยรัตนโกสินทร์ตอนต้น ศาลาการเปรียญ 2 ชั้น 1 หลัง ศาลาบำเพ็ญกุศล 2 หลัง กุฎิสงฆ์ 2 หลัง และฌาปนสถาน 

## รายนามเจ้าอาวาส
* พระปลัด หลุย ฉายา อติภทฺโท เป็นเจ้าสำนักสงฆ์แก้วนิมิต จนถึง พ.ศ. 2534
* พระครูโอภาสธัญกิจ พ.ศ. 2535–2542
* พระวินัยธร ทวี ฉายา จนฺทวํโส พ.ศ. 2543–2547
* พระครูโสภณธัญญากร ปริปุณฺณสีโล พ.ศ. 2548 ถึงปัจจุบัน

## อ้างอิง

คลองหนึ่ง
วัดไผ่เหลือง (อำเภอบางใหญ่)

**วัดไผ่เหลือง** เป็นวัดราษฎร์สังกัดคณะสงฆ์มหานิกาย ตั้งอยู่ในหมู่ที่ 5 บ้านคลองบางโสน ตำบลบางม่วง อำเภอบางใหญ่ จังหวัดนนทบุรี ปัจจุบันมีพระครูสมุห์สิทธิโชค อภินันโท ดำรงตำแหน่งเจ้าอาวาส

จากทะเบียนวัดร้างของกรมการศาสนา วัดไผ่เหลืองเป็นวัดร้างมานานกว่า 200 ปี ไม่มีหลักฐานสิ่งก่อสร้างหลงเหลือนอกจากกองอิฐศิลาแลงขนาดใหญ่ที่เป็นเครื่องหมายให้รู้ว่าเคยเป็นวัด มีชาวบ้านเช่าทำนาอยู่แต่ก็ได้หยุดทำนามานานจนเป็นพื้นที่รกร้างเต็มไปด้วยหญ้าคา ต่อมาเมื่อวันที่ 26 มิถุนายน พ.ศ. 2530 พระปลัดอดุลย์ (สิงห์ ฐิตสจฺโจ) จากวัดเฉลิมพระเกียรติวรวิหาร พร้อมด้วยญาติโยม พายเรือมาพบวัดนี้ จึงร่วมกันดำเนินการสร้างวัดขึ้นในที่วัดร้างนี้ โดยได้ขอตั้งวัดเมื่อวันที่ 16 กรกฎาคม พ.ศ. 2539 เริ่มจากการทำคันดินล้อมวัดและขุดสระขนาดใหญ่ไว้กลางพื้นที่เพื่อให้วัดมีน้ำใช้ตลอดทั้งปี จนได้รับพระราชทานวิสุงคามสีมาเมื่อวันที่ 12 กุมภาพันธ์ พ.ศ. 2545

อาคารและเสนาสนะที่สร้างเสร็จแล้วได้แก่ ศาลาอเนกประสงค์ กุฏิสงฆ์ กุฏิอุบาสกอุบาสิกา วิหาร เจดีย์ อุโบสถ ศาลาปฏิบัติธรรม และศาลาเทพกาญจนา วัดยังมีสรีระสังขารที่ไม่เน่าไม่เปื่อยของพระครูภาวนาวรานุศาสก์ (สิงห์ ฐิตสจฺโจ) อดีตเจ้าอาวาส ในอนาคตวัดมีโครงการสร้างอุทยานอริยสงฆ์เพื่อประดิษฐานองค์หลวงปู่ทวด ขนาดหน้าตักกว้าง 12 เมตร และรูปเหมือนหลวงพ่อเงิน วัดดอนยายหอม ขนาดหน้าตัก 10 เมตร โดยได้ดำเนินการซื้อที่ดินข้างวัดไว้แล้ว

## อ้างอิง

ไผ่เหลือง
การเลือกตั้งนายกองค์การบริหารส่วนจังหวัดในประเทศไทย พ.ศ. 2547

**การเลือกตั้งสมาชิกสภาองค์การบริหารส่วนจังหวัดและนายกองค์การบริหารส่วนจังหวัด พ.ศ. 2547** เป็นการเลือกตั้งสมาชิกสภาท้องถิ่นและผู้บริหารท้องถิ่นขององค์การบริหารส่วนจังหวัดทั่วประเทศไทย (ยกเว้นจังหวัดบุรีรัมย์) ซึ่งเป็นการเลือกตั้งผู้บริหารท้องถิ่นโดยตรงจากประชาชนเป็นครั้งแรกในประเทศไทย กำหนดจัดขึ้นในวันที่ 14 มีนาคม พ.ศ. 2547

## ที่มานายกองค์การบริหารส่วนจังหวัดและสมาชิกสภาองค์การบริหารส่วนจังหวัด

นายกองค์การบริหารส่วนจังหวัดและสมาชิกสภาองค์การบริหารส่วนจังหวัด มาจากการเลือกตั้งโดยตรงของประชาชน โดยมีที่มา ดังนี้
* นายกองค์การบริหารส่วนจังหวัด ใช้เขตจังหวัดเป็นเขตเลือกตั้ง
* สมาชิกสภาองค์การบริหารส่วนจังหวัด ใช้เขตอำเภอเป็นเขตเลือกตั้ง ในกรณีที่อำเภอใดมีสมาชิกเกิน 1 คน ให้แบ่งเขตอำเภอเป็นเขตเลือกตั้ง เท่ากับจำนวนสมาชิกสภาองค์การบริหารส่วนจังหวัดที่จะพึงมีในอำเภอนั้น และมีสมาชิกเขตเลือกตั้งละ 1 คน

## องค์ประกอบของสมาชิกสภาองค์การบริหารส่วนจังหวัด
สมาชิกสภาองค์การบริหารส่วนจังหวัด มาจากการเลือกตั้งโดยตรงของประชาชน ซึ่งจำนวนสมาชิกสภาองค์การบริหารส่วนจังหวัดแต่ละจังหวัด ขึ้นอยู่กับจำนวนราษฎรของจังหวัดนั้น โดยกำหนดไว้ดังนี้

## วาระการดำรงตำแหน่ง
; นายกองค์การบริหารส่วนจังหวัด 
มีวาระอยู่ในตำแหน่งคราวละ 4 ปี นับแต่วันเลือกตั้ง แต่จะดำรงตำแหน่งติดต่อกันเกิน 2 วาระไม่ได้ ในกรณีดำรงตำแหน่งไม่ครบ 4 ปีก็ให้ถือว่าเป็น 1 วาระ และเมื่อได้ดำรงตำแหน่ง 2 วาระติดต่อกันแล้วจะดำรงตำแหน่งได้อีกเมื่อพ้นระยะเวลา 4 ปีนับแต่วันพ้นตำแหน่ง

; สมาชิกสภาองค์การบริหารส่วนจังหวัด 
อายุของสภาองค์การบริหารส่วนจังหวัด มีกำหนดคราวละ 4 ปีนับแต่วันเลือกตั้ง

## รายนามนายกองค์การบริหารส่วนจังหวัด
:15px ดำรงสมาชิกภาพ
:15px สิ้นสุดสมาชิกภาพ
:15px ได้รับใบเหลือง
:15px ได้รับใบแดง 

รายนามผู้ได้รับเลือกตั้งเป็นนายกองค์การบริหารส่วนจังหวัดในประเทศไทย พ.ศ. 2547 แยกตามรายภาคตามการแบ่งของราชบัณฑิตยสถาน

### ภาคกลาง
มีรายนามดังนี้

### ภาคเหนือ
มีรายนามดังนี้

### ภาคตะวันออกเฉียงเหนือ
มีรายนามดังนี้

### ภาคใต้
มีรายนามดังนี้

### ภาคตะวันออก
มีรายนามดังนี้

### ภาคตะวันตก
มีรายนามดังนี้

## อ้างอิง

หมวดหมู่:การเลือกตั้งนายกองค์การบริหารส่วนจังหวัดในประเทศไทย
หมวดหมู่:การเลือกตั้งในประเทศไทยในปี พ.ศ. 2547
มาร์ทีน คร็อกซอลล์

**มาร์ทีน ซาราห์ คร็อกซอลล์** (), FRGS (เกิด 23 กุมภาพันธ์ 1969) เป็นนักข่าวโทรทัศน์ชาวอังกฤษ และหนึ่งในผู้ประกาศข่าวหลักของช่องบีบีซีนิวส์

## การศึกษา
คร็อแซอลล์เติบโตมาในหมู่บ้านสโทคโกลดิงในเมืองอิงคลีย์ มณฑลเลสเตอร์เชอร์ ประเทศอังกฤษ บิดาของเธอประกอบธุรกิจร้านจำหน่ายถุงน่องและชุดชั้นในคร็อกซอลล์ (Croxall Hosiery) เธอเข้าศึกษาที่โรงเรียนบะเบลคในคอเฟินทรี และจบการศึกษาด้านภูมิศาสตร์จากมหาวิทยาลัยลีดส์ด้วยวุฒิ BA ในปี 1990

## อาขีพการงาน
คร็อกซอลล์เริ่มทำงานกับบีบีซีที่สถานีวิทยุบีบีซีเลสเตอร์ในปี 1991 

ปัจจุบันเธอเป็นผู้ประกาศข่าวประจำของบีบีซีนิวส์ระหว่างเวลา 18:30 ถึงเที่ยงคืน สลับระหว่างวันพฤหัสบดี, วันศุกร์ และวันอาทิตย์ 

คร็อกซอลล์เป็นผู้ประกาศข่าวหลักของบีบีซีนิวส์ขณะรายงานข่าวเหตุโจมตีในปารีส เดือนพฤศจิกายน พ.ศ. 2558 ที่ซึ่งเธอได้รับการเชิดชูโดยนักข่าวชาวอเมริกัน เดวิด เฮนเดอร์ซัน

ในวันที่ 9 เมษายน 2021 คร็อกซอลล์เป็นผู้ประกาศข่าวของบีบีซีนิวส์ต่อกรณีเจ้าชายฟิลิป ดยุกแห่งเอดินบะระสิ้นพระชนม์ การรายงานข่าวของเธอได้รับการชื่นชมอย่างมากด้วยโทนและความเป็นมืออาชีพของเธอ

## ชีวิตส่วนตัว
คร็อกซอลล์เป็นเฟลโลว์แห่งราชสมาคมภูมิศาสตร์

## อ้างอิง

หมวดหมู่:นักข่าวชาวอังกฤษ
หมวดหมู่:บุคคลจากมหาวิทยาลัยลีดส์
หมวดหมู่:นักข่าวและผู้ประกาศข่าวบีบีซี
หมวดหมู่:บุคคลจากเทศมณฑลเลสเตอร์เชอร์
หมวดหมู่:บุคคลจากเทศมณฑลฮาร์ตฟอร์ดเชอร์
หมวดหมู่:ผู้ประกาศข่าวชาวอังกฤษ
หมวดหมู่:บุคคลจากบีบีซี
ตำบลกื้ดช้าง

**กื้ดช้าง** เป็นตำบลในอำเภอแม่แตง จังหวัดเชียงใหม่ มีลักษณะเป็นภูเขาสูง เป็นที่ตั้งของที่ทำการอุทยานแห่งชาติห้วยน้ำดัง มีพื้นที่อยู่ในเขตห้ามล่าสัตว์ป่าแม่เลา-แม่แสะ ป่าสงวนแห่งชาติป่าแม่แตง และและหน่วยจัดการต้นน้ำแม่ตะมาน

## ที่ตั้งและอาณาเขต
ตำบลกื้ดช้างมีอาณาเขตติดต่อกับเขตการปกครองข้างเคียงดังต่อไปนี้

* **ทิศเหนือ** ติดต่อกับตำบลเมืองคอง และตำบลเมืองนะ (อำเภอเชียงดาว)
* **ทิศตะวันออก** ติดต่อกับตำบลอินทขิล
* **ทิศใต้** ติดต่อกับตำบลแม่แตง ตำบลบ้านช้าง ตำบลเมืองก๋าย และตำบลป่าแป๋
* **ทิศตะวันตก** ติดต่อกับตำบลแม่ฮี้ (อำเภอปาย จังหวัดแม่ฮ่องสอน)

## ประวัติ
กื้ดช้าง เป็นตำบลในเขตอำเภอแม่แตง เมื่อ พ.ศ. 2418 ตรงกับสมัยพระบาทสมเด็จพระจุลจอมเกล้าเจ้าอยู่หัว รัชกาลที่ 5 ทรงรับสั่งให้พระเจ้าอินทวิชยานนท์ (เจ้าหลวง) เจ้าผู้ครองนครเชียงใหม่องค์ที่ 7 จัดตั้งแขวงเมืองแกนขึ้นที่ตำบลบ้านเป้า เรียกว่า แขวงบ้านเป้าเมืองแกน และแต่งตั้งท้าวแสนไชย ขึ้นเป็นผู้ปกครองแขวงเป็นคนแรก ต่อมาปี พ.ศ. 2435 ได้ย้ายมาตั้งที่บ้านเมืองกื้ด หมู่ที่ 1 ตำบลกื้ดช้าง เรียกว่า แขวงเมืองกื้ด โดยมีขุนกื้ด เป็นผู้ปกครองแขวง ก่อนที่ในปี พ.ศ. 2437 ได้ย้ายไปตั้งที่บ้านวังแดง หมู่ที่ 2 ตำบลอินทขิล เรียกว่า แขวงเมืองแกน

ปี พ.ศ. 2490 ขุนไตรกิตยานุกูล (อัมพร ไตรกิตยานุกูล) ผู้ว่าราชการจังหวัดเชียงใหม่ พร้อมกับร้อยเอกพิพัฒน์ พิพัฒน์สุรการ รองปลัดกระทรวงมหาดไทยลงนามแทนรัฐมนตรีว่าการกระทรวงมหาดไทย ได้ประกาศแยก 3 หมู่บ้านทางทิศใต้ของตำบลกื้ดช้าง ได้แก่ หมู่ 3 บ้านช้างใน, หมู่ 4 บ้านเก๊าะมะค่า และหมู่ 5 บ้านปางไม้แดง ไปตั้งเป็น ตำบลบ้านช้าง

## การแบ่งเขตการปกครอง

### การปกครองส่วนภูมิภาค
พื้นที่ตำบลกื้ดช้างประกอบด้วยหมู่บ้านทั้งสิ้นจำนวน 8 หมู่บ้าน มีจำนวนประชากร 5,620 คน แบ่งเป็นชาย 2,876 คน หญิง 2,744 คน (เดือนธันวาคม 2566) เป็นตำบลที่มีจำนวนประชากรมากเป็นอันดับ 6 ในอำเภอแม่แตง

: 
: 
: 

 ปี **พ.ศ. 2558** มีการรวมผู้ที่ไม่ได้สัญชาติไทยในทะเบียนราษฎร ส่งผลให้ข้อมูลจำนวนประชากรปีดังกล่าวเพิ่มขึ้นเป็นจำนวนมาก

### การปกครองส่วนท้องถิ่น
ตำบลกื้ดช้างเดิมมีฐานะเป็นสภาตำบลกื้ดช้าง ในปี พ.ศ. 2516 ต่อมาปี พ.ศ. 2538 สภาตำบลกื้ดช้างมี 13 หมู่บ้าน พื้นที่ 306.25 ตารางกิโลเมตร ประชากร 4,887 คน และ 1,201 ครัวเรือน ปี พ.ศ. 2539 กระทรวงมหาดไทยจึงพิจารณาให้สภาตำบลกื้ดช้างอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลกื้ดช้าง

## อ้างอิง

กื้ดช้าง
กื้ดช้าง
วัดเหมืองใหม่

**วัดเหมืองใหม่** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเหมืองใหม่ อำเภออัมพวา จังหวัดสมุทรสงคราม

## ประวัติ
วัดเหมืองใหม่เป็นวัดโบราณเช่นเดียวกับวัดอื่น ๆ ในบริเวณใกล้เคียง กรมการศาสนาระบุว่าสร้างวัดเมื่อ พ.ศ. 2300 และได้รับพระราชทานวิสุงคามสีมาในปีเดียวกัน พระบาทสมเด็จพระจุลจอมเกล้าเจ้าอยู่หัว พระราชทานสิ่งของต่าง ๆ แก่พระครูวิมลเกียรติมุนี (บ้าน) เจ้าอาวาสวัดเหมืองใหม่ และเป็นเจ้าคณะจังหวัดราชบุรี ในสมัยนั้น วัดนี้เคยได้รับพระราชทานพระกฐินหลวงด้วย

ที่มาของชื่อวัด มีเรื่องเล่าว่า มีกษัตริย์องค์หนึ่งจะสร้างเมืองใหม่ที่นี่ ในการทำพิธีฝังเสาหลักเมือง ไม่สามารถหาปลาตะเพียน ปลาเทโพจากแม่น้ำอ้อมได้ ถือว่าไม่เป็นมงคล จึงเลิกล้มความคิดที่จะสร้างเมืองที่แม่น้ำอ้อมนี้ จึงอพยพไปสร้างที่อื่น ภายหลังมีการสร้างวัดบริเวณนี้ จึงเรียกว่า **วัดเมืองใหม่** ต่อมาเพี้ยนมาเป็น "วัดเหมืองใหม่"

## อาคารเสนาสนะ
อุโบสถอาคารก่ออิฐถือปูนทรงสี่เหลี่ยมผืนผ้า หลังคาทรงทึบตัน หลังคามุงกระเบื้องลดชั้น 2 ชั้น ไม่มีช่อฟ้าใบระกาหางหงส์ เจดีย์ใหญ่มิได้บรรจุอัฐิ ก่ออิฐถือปูนย่อมุมไม้สิบสอง ตั้งอยู่บนฐานขนาดใหญ่ มีกำแพงแก้วเตี้ย ๆ ล้อมรอบ ที่มุมกำแพงแก้วมีเจดีย์ย่อมุมไม้สิบสองขนาดเล็กอยู่ทั้งสี่มุม ศาลาการเปรียญอาคารไม้สองชั้น หลังคาเครื่องไม้มุงกระเบื้อง ช่อฟ้าใบระกาหางหงส์ปูนปั้น หน้าบันไม้แกะสลักลวดลายพันธุ์พฤกษา 

โบราณวัตถุที่สำคัญ คือ ธรรมาสน์ไม้ทรงมณฑป ฐานฉลุลายประดับกระจกหลังคาซ้อนกันเป็นชั้น ๆ มีสภาพชำรุด พระประธานในอุโบสถ ของเก่าคู่มากับวัด เป็นพระปูนปั้นปางมารวิชัย พระพุทธรูปโบราณในวิหาร เป็นพระศิลาแดง และมีสิ่งของพระราชทานจากพระบาทสมเด็จพระจุลจอมเกล้าเจ้าอยู่หัว ได้แก่ พระไตรปิฎก พระบรมฉายาลักษณ์ ธรรมาสน์ 3 ธรรมาสน์

## อ้างอิง

เหมืองใหม่
หมวดหมู่:โบราณสถานในจังหวัดสมุทรสงคราม
วัดแสงสรรค์

**วัดแสงสรรค์** เป็นวัดราษฎร์สังกัดคณะสงฆ์มหานิกาย ตั้งอยู่ในตำบลประชาธิปัตย์ อำเภอธัญบุรี จังหวัดปทุมธานี

วัดแสงสรรค์ เดิมชื่อ **วัดแสงสวรรค์** สร้างขึ้นเมื่อ พ.ศ. 2430 โดยพระยาศรีสรราชพร้อมด้วยท่านผู้หญิงแสงสรราช เป็นผู้ถวายที่ดิน และดำเนินการสร้างวัด เพราะเห็นว่าประชาชนในท้องที่นี้ไม่มีวัดที่จะบำเพ็ญกุศล โดยได้ตั้งชื่อวัดเป็นเกียรติแก่ผู้สร้าง ได้รับพระราชทานวิสุงคามสีมาครั้งหลังเมื่อวันที่ 21 กุมภาพันธ์ พ.ศ. 2523

ในสมัยพระอธิการปลั่ง อุตตโม เป็นเจ้าอาวาส ได้สร้างกุฏิ ศาลาการเปรียญ และอุโบสถ รวมถึงจัดตั้งโรงเรียนประชาบาลขึ้นที่วัด ต่อมาพระครูทองพูน ภูริปญโญ ได้รับตำแหน่งเจ้าอาวาสเมื่อวันที่ 1 ธันวาคม พ.ศ. 2505 ได้ทำการสร้างหอสวดมนต์ ศาลาการเปรียญขึ้นใหม่กุฏิสงฆ์แบบทรงไทย สร้างอุโบสถขึ้นใหม่ เนื่องจากหลังเก่าชำรุดทรุดโทรมมาก ต่อมาพระครูอนุกูลธัญกิจ จนทสาโร ได้รับแต่งตั้งเป็นเจ้าอาวาสในปี พ.ศ. 2550 ได้ทำการสร้างอาคารอเนกประสงค์ ลานกีฬา ลานจอดรถอเนกประสงค์ ก่อสร้างกำแพงรอบวัดด้านใต้และด้านเหนือ ศาลาบำเพ็ญกุศล และเขื่อนหน้าวัด

ปูชนียวัตถุที่สำคัญของวัดคือ พระพุทธรูปปางห้ามญาติ 1 องค์ เป็นพระพุทธรูปที่ศักดิ์สิทธิ์ มีประชาชนเลื่อมใสศรัทธา

## อ้างอิง

แสงสรรค์
วัดเจริญสุขาราม (จังหวัดสมุทรสาคร)

**วัดเจริญสุขาราม** เป็นวัดราษฎร์สังกัดคณะสงฆ์มหานิกาย ตั้งอยู่ในตำบลบางกระเจ้า อำเภอเมืองสมุทรสาคร จังหวัดสมุทรสาคร ที่ดินตั้งวัดมีเนื้อที่ 44 ไร่ มีที่ธรณีสงฆ์ จำนวน 1 แปลง เนื้อที่ 4 ไร่ 1 งาน 40 ตารางวา

## ประวัติ
วัดเจริญสุขารามสร้างเมื่อ พ.ศ. 2435 โดยตระกูลปั้นอุดมและตระกูลมิลาวรรณได้ยกที่ดินถวายให้วัด จำนวน 5 ไร่ เพื่อสร้างสำนักสงฆ์ชื่อ **วัดบางไผ่เตี้ย** ตั้งชื่อวัดตามสภาพชุมชนที่ชาวบ้านอยู่อาศัยที่มีกอไผ่เตี้ย ๆ ขึ้นอยู่เป็นจำนวนมาก ต่อมาภายหลังหลวงพ่อแง อดีตเจ้าอาวาส ได้เปลี่ยนชื่อเป็นทางการว่า "วัดเจริญสุขาราม" ซึ่งหมายถึง "เติบโตแบบพอดีพองาม"

ในสมัยพระอาจารย์กั่ง เป็นเจ้าอาวาส ได้ทำการก่อสร้างเสนาสนะขึ้นเป็นอาคารไม้มุงจาก จนพระอธิการสมาน สุทธิวโส มาปกครองวัด ได้ก่อสร้างเสนาสนะขึ้นใหม่และต่อเติมเสนาสนะที่ยังก่อสร้างค้างอยู่ วัดได้รับพระราชทานวิสุงคามสีมา เมื่อ พ.ศ. 2491

## อาคารเสนาสนะ
อุโบสถโบราณสร้างด้วยไม้สักทั้งหลัง หลวงพ่อสาย อดีตเจ้าอาวาส ให้อนุรักษ์ไว้ถึงแม้อุโบสถจะถูกน้ำท่วมเป็นประจำ ต่อมาท่านจึงได้ทำการยกอุโบสถสูงขึ้นให้พ้นน้ำ โดยใช้วิธีดีดยกพระอุโบสถขึ้นมา เมื่อยกอุโบสถแล้วปรากฏว่า มีพื้นที่ข้างล่างของอุโบสถว่าง จึงทำเป็นที่สำหรับให้สาธุชนเดินลอดอุโบสถ เพราะเชื่อว่าการเดินลอดโบสถ์จะเป็นการขับสิ่งอัปมงคล

ศาลาการเปรียญ กว้าง 40 เมตร ยาว 80 เมตร สร้างเมื่อ พ.ศ. 2526 เป็นอาคารไม้ กุฏิสงฆ์ จำนวน 6 หลัง เป็นอาคารครึ่งตึกครึ่งไม้ วิหาร กว้าง 7 เมตร ยาว 14 เมตร เป็นอาคารไม้ และศาลาอเนกประสงค์ กว้าง 6 เมตร ยาว 50 เมตร สร้างเมื่อ พ.ศ. 2528 เป็นอาคารคอนกรีตเสริมเหล็ก

## รายนามเจ้าอาวาส
* พระครูภาวนาโกศล (โกศล ปาสาธิโก) พ.ศ. 2449–2497
* พระครูชัชวาล จนทรสี พ.ศ. 2498–2524
* พระอธิการสมาน สุทธิวโส พ.ศ. 2524–2542
* พระครูสาครสุธรรมาภรณ์ (สาย สุธมฺโม) พ.ศ. 2542–2561
*พระมหาบุญช่วย สุธีรสีโล พ.ศ. 2561–ปัจจุบัน

## อ้างอิง

เจริญสุขาราม
เจริญสุขาราม
วัดเพรางาย

**วัดเพรางาย** [เพฺรา-งาย] เป็นวัดราษฎร์สังกัดคณะสงฆ์มหานิกาย ตั้งอยู่ในหมู่ที่ 6 บ้านนาหลวง ตำบลหนองเพรางาย อำเภอไทรน้อย จังหวัดนนทบุรี มีที่ดินตั้งวัดเนื้อที่ 22 ไร่ ปัจจุบันพระครูนนทบวรศาสนกิจ (บวรภัค ฐานวโร) ดำรงตำแหน่งเจ้าอาวาส

วัดเพรางายได้รับอนุญาตสร้างวัดเมื่อ พ.ศ. 2468 ได้ชื่อว่า "วัดเพรางาย" ตามชื่อตำบลที่ตั้งวัด แต่ชาวบ้านนิยมเรียกว่า **วัดตาเพ็ชร** คงเป็นเพราะผู้สร้างมีชื่อว่า "เพ็ชร" วัดได้รับพระราชทานวิสุงคามสีมาเมื่อวันที่ 30 ตุลาคม พ.ศ. 2479 เขตวิสุงคามสีมากว้าง 20 เมตร ยาว 40 เมตร และได้ผูกพัทธสีมาเมื่อวันที่ 15 มกราคม พ.ศ. 2511

อาคารและเสนาสนะสำคัญได้แก่ อุโบสถ กว้าง 7.09 เมตร ยาว 23.50 เมตร สร้างเมื่อ พ.ศ. 2508  โดยพระอธิการบุญนาค ปวโร เป็นอาคารคอนกรีตเสริมเหล็กลักษณะทรงไทย กุฏิสงฆ์ (ตึกกองแก้วเพิ่มสุข) กุฏิสงฆ์ทรงไทย หอระฆัง ศาลาเอนกประสงค์ (ศาลากองแก้วร่วมมิตรอุทิศผล) (ศาลาประชาร่วมใจ) หอฉันคอนกรีตเสริมเหล็ก ศาลาการเปรียญคอนกรีตเสริมเหล็กทรงไทย 2 ชั้น มีหอสวดมนต์และศาลาการเปรียญหลังเก่า สร้างเมื่อ พ.ศ. 2470 

ปูชนียวัตถุที่สำคัญของวัดเพรางายมี พระพุทธทีปฏิมากรณ์ เนื้อโลหะ ปางมารวิชัย พระประธานในอุโบสถ เนื้อโลหะ สร้างเมื่อปี 2507 โดยพระครูนนทปรีชา (เปลี่ยน ชุตินฺธโร) วัดละหาร หลวงพ่อสมปรารถนาพระพุทธรูปหน้าอุโบสถ เนื้อโลหะ ปางมารวิชัย สร้างเมื่อปี 2510 หลวงพ่อสัมฤทธิ์ เนื้อโลหะสัมฤทธิ์ ปางประทานพร ประดิษฐานอยู่ภายในศาลาหลวงปู่เฉื่อย สร้างเมื่อปี 2563 รูปเหมือนหลวงปู่เฉื่อย อดีตเจ้าอาวาสวัดเพรางายรูปที่ 4 เนื้อโลหะ สร้างโดยพระครูบวรนนทการ และครอบครัวพิมพา เมื่อปี 2534 ปัจจุบันประดิษฐานอยู่ภายในศาลาหลวงปู่เฉื่อย รูปเหมือนพระครูบวรนนทการ(บุญนาค ปวโร) อดีตเจ้าอาวาสวัดเพรางายรูปที่ 9 เนื้อโลหะ สร้างโดยพระครูนนทบวรศาสนกิจและคณะศิษย์พระครูบวรนนทการ สร้างเมื่อปี 2558 ประดิษฐานอยู่ภายในศาลาหลวงปู่เฉื่อย และอัฐิพระอธิการเพ็ง อัฐิพระครูบวรนนทการ ประดิษฐานอยู่ภายในศาลาการเปรียญหลังเก่า

## รายนามเจ้าอาวาส
* พระอธิการจีน พ.ศ. 2468–2470
* พระอธิการเฉย พ.ศ. 2470–2473
* พระอธิการจันทร์ พ.ศ. 2473–2475
* พระอธิการเฉื่อย พ.ศ. 2475–2478
* พระอธิการพรหม พ.ศ. 2478–2483
* พระอธิการบาง พ.ศ. 2483–2490
* พระอธิการเพ็ง พ.ศ. 2490–2500
* พระมหาจันทร์ พ.ศ. 2500–2505
* พระครูบวรนนทการ (บุญนาค ปวโร) พ.ศ. 2505–2556
* พระครูนนทบวรศาสนกิจ (บวรภัค ฐานวโร) พ.ศ. 2556–ปัจจุบัน
## อ้างอิง

เพรางาย
วัดโพธิ์ทองล่าง

**วัดโพธิ์ทองล่าง** เป็นวัดราษฎร์สังกัดคณะสงฆ์มหานิกาย ตั้งอยู่ในตำบลบางเขน อำเภอเมืองนนทบุรี จังหวัดนนทบุรี มีที่ดินตั้งวัดเนื้อที่ 4 ไร่ 3 งาน 20 ตารางวา

วัดโพธิ์ทองล่างตั้งวัดเมื่อ พ.ศ. 2319 เล่ากันว่าในช่วงสงครามการเสียกรุงศรีอยุธยาครั้งที่ 2 เมื่อ พ.ศ. 2310 มีคหบดีนำทรัพย์สมบัติมาฝังไว้ระหว่างต้นโพธิ์กับต้นทองหลาง จนชาวบ้านมาขุดพบจึงได้นำสมบัตินั้นออกขายและนำเงินจากทรัพย์นั้นมาสร้างวัด มีชื่อว่า **วัดโพธิ์ทองหลาง** ต่อมาเรียกเพี้ยนมาเป็น "วัดโพธิ์ทองล่าง" วัดได้รับพระราชทานวิสุงคามสีมาเมื่อ พ.ศ. 2328

อาคารและเสนาสนะสำคัญได้แก่ อุโบสถ สร้างเมื่อ พ.ศ. 2522 เป็นอาคารคอนกรีตเสริมเหล็ก ภายในประดิษฐานพระประธานปางมารวิชัย สร้างเมื่อ พ.ศ. 2523 ศาลาการเปรียญ สร้างเมื่อ พ.ศ. 2508 เป็นอาคารคอนกรีตเสริมเหล็กทรงไทยช่อฟ้าใบระกา 2 ชั้น ภายในประดิษฐานพระประธานปางมารวิชัย สร้างเมื่อ พ.ศ. 2500 หอสวดมนต์ สร้างเมื่อ พ.ศ. 2529 เป็นอาคารคอนกรีตเสริมเหล็กทรงไทย กุฏิสงฆ์ เป็นอาคารตึกครึ่งไม้ครึ่งและอาคารคอนกรีตเสริมเหล็ก วิหาร สร้างเมื่อ พ.ศ. 2544 เป็นอาคารคอนกรีตเสริมเหล็ก และศาลาอเนกประสงค์ สร้างเมื่อ พ.ศ. 2544 เป็นอาคารคอนกรีตเสริมเหล็ก นอกจากนั้นยังมีโครงการจัดสร้างพระเจดีย์บรรจุพระบรมธาตุและอัฐิธาตุบูรพาจารย์

ปูชนียวัตถุสำคัญคือ รูปหล่ออดีตเจ้าอาวาส 2 รูป คือ หลวงปู่เชย จนฺสิริ และหลวงปู่ใจ หล่อด้วยทองเหลือง รูปหล่อหลวงปู่สุข เกสโร วัดปากคลองมะขามเฒ่า หล่อด้วยทองเหลือง พระพุทธรูปปางมารวิชัย จีวรลายดอกพิกุล สมัยรัตนโกสินทร์ตอนต้น และพระพุทธรูปปางห้ามสมุทร จีวรลายดอกพิกุล สมัยรัตนโกสินทร์ตอนต้น

## อ้างอิง

โพธิ์ทองล่าง
จอมลุยทะเลคลั่ง

***จอมลุยทะเลคลั่ง*** (; ความหมาย: "ลิงทะเล") เป็นมังงะของชูโฮ ซะโต ซึ่งจัดทำโดยโชงากูกังใน*[[วีคลียังซันเดย์]]*ตั้งแต่ ค.ศ. 1998 ถึง 2001 โยอิชิ โคโมริ ได้รับเครดิตจากแนวคิดดั้งเดิมของซีรีส์นี้ และเขายังทำการวิจัยเพื่อทำให้ซีรีส์มีความน่าเชื่อถือมากขึ้น

ซีรีส์นี้เน้นไปที่ตัวละครเอกที่ชื่อเซนซากิ ไดสุเกะ ผู้เป็นเจ้าหน้าที่ในหน่วยยามฝั่งญี่ปุ่น และบอกเล่าเรื่องราวของการช่วยเหลือเรืออัปปาง รวมถึงเหตุการณ์อื่น ๆ ที่หน่วยยามฝั่งมีบทบาท ซึ่งโครงเรื่องในซีรีส์มาจากเหตุการณ์และอุบัติเหตุที่เกิดขึ้นจริงในขณะที่กำลังเขียนมังงะ (คล้ายกับแท็กไลน์ "ฉีกจากพาดหัวข่าว" ที่ซีรีส์*[[ลอว์แอนด์ออร์เดอร์]]*ต่าง ๆ ใช้)

มังงะดังกล่าวได้รับการดัดแปลงเป็นรายการพิเศษความละเอียดสูงของเอ็นเอชเคสองภาค, ภาพยนตร์สี่ภาค และซีรีส์ละครหนึ่งภาค

## อ้างอิง

## แหล่งข้อมูลอื่น
* 

หมวดหมู่:มังงะชุด

หมวดหมู่:ละครโทรทัศน์ญี่ปุ่น
หมวดหมู่:การ์ตูนญี่ปุ่นแนวเซเน็ง
รายชื่อสายการบินในประเทศศรีลังกา

นี่คือรายชื่อ**สายการบินที่ให้บริการใน[[ประเทศศรีลังกา]]**

## สายการบินประจำ

## สายการบินเช่าเหมาลำ

## สายการบินขนส่งสินค้า

## อ้างอิง

ศรีลังกา
วัดบางขุด

**วัดบางขุด** เป็นวัดราษฎร์สังกัดคณะสงฆ์มหานิกาย ตั้งอยู่ในตำบลบ้านบ่อ อำเภอเมืองสมุทรสาคร จังหวัดสมุทรสาคร มีที่ดินตั้งวัดมีเนื้อที่ 20 ไร่ มีที่ธรณีสงฆ์ จำนวน 2 แปลง เนื้อที่ 30 ไร่ 

วัดบางขุดตั้งเมื่อ พ.ศ. 2420 ชาวบ้านบริเวณนั้นทำนาเกลือ เมื่อถึงวันพระหรือเทศกาลต่าง ๆ จะไปทำบุญ วัดก็อยู่ห่างไกลมาก จึงปรึกษาและสร้างสำนักสงฆ์ขึ้นมาและให้ชื่อว่า **วัดบางคลองขุด** ต่อมาเปลี่ยนมาเป็น "วัดบางขุด" วัดได้รับพระราชทานวิสุงคามสีมา เมื่อวันที่ 27 สิงหาคม พ.ศ. 2544 เขตวิสุงคามสีมา กว้าง 25 เมตร ยาว 40 เมตร เมื่อปี พ.ศ. 2559 ได้ขุดพบพระพุทธรูป ปางมารวิชัย หน้าตักกว้าง 9 นิ้ว สูง 13 นิ้ว และพระพุทธรูปปางประทานพร ขนาดสูง 16 นิ้ว ที่บริเวณข้างโบสถ์ จำนวน 2 องค์ ปัจจุบันเก็บไว้ที่อุโบสถ

อาคารเสนาสนะที่สำคัญ ได้แก่ อุโบสถ กว้าง 25 เมตร ยาว 40 เมตร สร้างเมื่อ พ.ศ. 2536 เป็นอาคารคอนกรีตเสริมเหล็ก 3 ชั้น ศาลาการเปรียญ กว้าง 20 เมตร ยาว 40 เมตร สร้างเมื่อ พ.ศ. 2520 เป็นอาคารไม้ 2 ชั้น หอสวดมนต์ กว้าง 8 เมตร ยาว 15 เมตร สร้างเมื่อ พ.ศ. 2515 เป็นอาคารไม้ กุฏิสงฆ์ จำนวน 13 หลัง เป็นอาคารไม้ วิหาร กว้าง 8 เมตร ยาว 15 เมตร เป็นอาคารคอนกรีตเสริมเหล็ก สร้างเมื่อ พ.ศ. 2529 ศาลาอเนกประสงค์ กว้าง 15 เมตร ยาว 20 เมตร สร้างเมื่อ พ.ศ. 2511 เป็นอาคารไม้ ชั้นเดียว และศาลาบำเพ็ญกุศล จำนวน 1 หลัง สร้างด้วยไม้

## รายนามเจ้าอาวาส
* พระเป๋
* พระอิน
* พระโพธิ
* พระกรุด
* พระสอน
* พระติ๋ง
* พระครูศรีสมุทรเขต 
* พระครูเกษมธรรมสาคร
* พระครูชัยมงคลสาคร

## อ้างอิง

บางขุด
บางขุด
โนรานีซา อีดริซ

**โนร์ อานีซา บินตี ฮาจี อีดริซ** () หรือ **โนรานีซา อีดริซ** () เป็นนักร้องหญิงชาวมาเลเซีย เธอได้รับสมญานามในประเทศว่า *ราชินีเพลงป็อป* เธอมีชื่อเสียงอย่างดีในแนวเพลง *อีรามามาเลเซีย* ซึ่งเป็นการนำแนวดนตรีพื้นเมืองมาผสมผสานกับเพลงป็อปแถบตะวันตก เนื้อหาเพลงของเธอส่วนใหญ่มีพื้นฐานมาจากดนตรีมลายูดั้งเดิม เพลงของเธอที่เป็นรู้จักและมีชื่อเสียงทั้งในประเทศมาเลเซียและประเทศเพื่อนบ้าน เช่น *ดีกีร์ปูเตอรี* (นำทำนอง *ลิเกบารัต* อันเป็นดนตรีพื้นบ้านมาประยุกต์) เป็นต้น

## ประวัติ
เธอเกิดเมื่อวันที่ 27 สิงหาคม พ.ศ. 2511 ที่รัฐยะโฮร์ เริ่มเข้าสู่วงการบันเทิงและเริ่มร้องเพลงจากการชนะเลิศการประกวดร้องเพลงทางสถานีวิทยุโทรทัศน์แห่งมาเลเซีย เมื่อ พ.ศ. 2528

## ชีวิตส่วนตัว
เธอสมรสครั้งแรกกับโมฮามัด เฟาซี อะฮ์มัด ตาจุดดีน ซึ่งเป็นนักร้องเมื่อวันที่ 31 มีนาคม พ.ศ. 2531 ต่อมาทั้งคู่ได้หย่ากันในปี พ.ศ. 2549 และเธอสมรสใหม่แบบไม่เปิดเผยในปี พ.ศ. 2551 กับนักธุรกิจคนหนึ่ง แต่ก็ได้หย่าขาดกันหลังสมรสเพียง 45 วัน หลังจากนั้น เธอจึงสมรสครั้งที่สาม กับหนุ่มหม้ายจากสิงคโปร์ ในช่วงปลายเดือนกันยายน พ.ศ. 2554

## ผลงานเพลง
### สตูดิโออัลบั้ม
* 2540 - *อาลาดนดัง*
* 2541 - *มัชฮูร์*
* 2542 - *เบอกาบา*
* 2543 - *อิกตีรัฟ*
* 2545 - *เอารา*
* 2547 - *ซาโวะมาตัง*

## ผลงานการแสดง
* 2531 - ซายังอีบู

## อ้างอิง

## แหล่งข้อมูลอื่น
* http://www.akarkitazapin.com.my/ 
* 
* 

หมวดหมู่:บุคคลที่เกิดในปี พ.ศ. 2511
หมวดหมู่:บุคคลที่ยังมีชีวิตอยู่
หมวดหมู่:นักร้องชาวมาเลเซีย
หมวดหมู่:บุคคลจากรัฐยะโฮร์
หมวดหมู่:ชาวมาเลเซียเชื้อสายมลายู
หมวดหมู่:มุสลิมชาวมาเลเซีย
โอสการ์ มิงเกซา

**โอสการ์ มิงเกซา การ์ซิอา** (; เกิด 13 พฤษภาคม ค.ศ. 1999) เป็นนักฟุตบอลชาวสเปน ปัจจุบันลงเล่นให้กับเซลตาบิโก สโมสรในลาลิกา และทีมชาติสเปน โดยเขาลงเล่นได้ทั้งตำแหน่งเซ็นเตอร์แบ็ก แบ็กซ้าย และแบ็กขวา

## สโมสรอาชีพ
มิงเกซาเกิดในซันตาปาร์แปตูอาดามูกอดา บาร์เซโลนา แคว้นกาตาลุญญา เขาเข้าร่วมสถาบันฝึกฟุตบอลลามาซิอาของสโมสรฟุตบอลบาร์เซโลนา ใน ค.ศ. 2007 ต่อมาใน ค.ศ. 2018 เขาพาทีมเยาวชน ทีมอา ของบาร์เซโลนา คว้าแชมป์ยูฟ่ายูธลีกได้สำเร็จ ก่อนที่เขาจะถูกดึงไปเล่นกับทีมชุดเบที่ลงเล่นอยู่ในเซกุนดาดิบิซิออน เบ

มิงเกซาได้ลงเล่นกับทีมชุดใหญ่ของบาร์เซโลนาในวันที่ 24 พฤศจิกายน ค.ศ. 2020 ในการแข่งขันยูฟ่าแชมเปียนส์ลีก รอบแบ่งกลุ่ม พบกับดือนามอกือยิวที่สนามโอลิมปิสกีเนชันแนลสปอตส์คอมเพล็กซ์ ในตำแหน่งเซ็นเตอร์แบ็กแทนที่ฌาราร์ต ปิเก ซึ่งมีอาการบาดเจ็บ ในนัดนี้บาร์เซโลนาชนะไปด้วยคะแนน 4–0 อีกห้าวันถัดมา เขาได้ลงเล่นลาลิกานัดแรกในเกมที่พบกับโอซาซูนาที่สนามกัมนอว์ ช่วยให้ทีมเอาชนะไปด้วยคะแนน 4–0 ในวันที่ 16 มีนาคม ค.ศ. 2021 เขาทำประตูแรกให้กับทีมในเกมที่พวกเขาเอาชนะอูเอสกา 4–1 ในนาทีที่ 53 ในลีกที่กัมนอว์ ในวันที่ 10 เมษายน ปีเดียวกัน เขาทำประตูที่สองในอาชีพของเขาในเอลกลาซิโกในนาทีที่ 60 แต่สุดท้ายทีมของเขาแพ้ให้กับเรอัลมาดริด 2–1 ในอีก 7 วันถัดมาเขาได้ลงเล่นในนัดชิงชนะเลิศของฟุตบอลโกปาเดลเรย์ที่ลาการ์ตูฆา พบกับอัตเลติกบิลบาโอ โดยบาร์เซโลนาเอาชนะไปด้วยคะแนน 0–4 ทำให้มิงเกซาคว้าแชมป์แรกในระดับอาชีพได้สำเร็จ

## ระดับทีมชาติ
มิงเกซาได้รับโอกาสให้เป็นส่วนหนึ่งของทีมชาติสเปน รุ่นอายุไม่เกิน 21 ปี เพื่อแข่งขันชิงแชมป์ยุโรป ใน ค.ศ. 2021 ในรอบแบ่งกลุ่มในเดือนมีนาคมเขาได้ลงเล่น 1 นัด โดยพบกับอิตาลี ทั้งสองทีมเสมอกันที่ 0–0 เขาได้รับใบแดงและถูกไล่ออกจากสนามในนาทีที่ 87 และได้ลงเล่นอีกสองนัดในรอบแพ้คัดออกในเดือนมิถุนายน โดยทีมของเขาแพ้ให้กับโปรตุเกส 0–1 ที่มารีบอร์

## เกียรติประวัติ
**บาร์เซโลนา**
*โกปาเดลเรย์: 2020–21
*ยูฟ่ายูธลีก: 2017–18

## อ้างอิง

## แหล่งข้อมูลอื่น
*
*

หมวดหมู่:บุคคลที่เกิดในปี พ.ศ. 2542
หมวดหมู่:บุคคลที่ยังมีชีวิตอยู่
หมวดหมู่:นักฟุตบอลชาวกาตาลา
หมวดหมู่:นักฟุตบอลชาวสเปน
หมวดหมู่:กองหลังฟุตบอล
หมวดหมู่:ผู้เล่นในลาลิกา
หมวดหมู่:ผู้เล่นในเซกุนดาดิบิซิออน
หมวดหมู่:ผู้เล่นสโมสรฟุตบอลบาร์เซโลนา
หมวดหมู่:ผู้เล่นสโมสรฟุตบอลบาร์เซโลนาอัตเลติก
หมวดหมู่:ผู้เล่นเซลตาเดบิโก
หมวดหมู่:นักฟุตบอลทีมชาติสเปน รุ่นอายุไม่เกิน 21 ปี
หมวดหมู่:นักฟุตบอลในโอลิมปิกฤดูร้อน 2020
โกปปาอีตาเลีย 2021 นัดชิงชนะเลิศ

**โกปปาอีตาเลีย 2021 นัดชิงชนะเลิศ** เป็นการตัดสินหาผู้ชนะของ โกปปาอีตาเลีย ฤดูกาล 2020–21 ซึ่งเป็นการแข่งขันฟุตบอลถ้วยหลัดของประเทศอิตาลีเป็นฤดูกาลที่ 74 ระหว่างอาตาลันตา พบกับยูเวนตุส จะลงเล่นในวันที่ 19 พฤษภาคม ค.ศ. 2021 ณ สนามกีฬามาเปอี – ซิตตา เดล ตริโคโลเร ในเรจโจเอมีเลีย

ผู้ชนะในนัดนี้จะได้สิทธิ์อัตโนมัติในการเข้าสู่รอบแบ่งกลุ่มของ ยูฟ่ายูโรปาลีก ฤดูกาล 2021–22 และยังจะได้ลงเล่นซูแปร์โกปปาอีตาเลียนา พบกับทีมชนะเลิศ เซเรียอา ฤดูกาล 2020–21 อินเตอร์มิลาน

## ภูมิหลัง
อาตาลันตา จะสร้างการลงสนามครั้งที่ห้าในรอบชิงชนะเลิศ, และครั้งที่สองในสามปี. พวกเขาคือ 1–3 ในรอบสุดท้าย, เคยแพ้สามนัดติดต่อกันหลังจากคว้าแชมป์รายการเดียวใน 1963. นี่จะเป็นสถิติการลงสนามครั้งที่ 20 สำหรับ ยูเวนตุส ในโกปปาอีตาเลีย นัดชิงชนะเลิศ, และการลงสนามครั้งที่หกในเจ็ดปีล่าสุด. ไปสู่รอบชิงชนะเลิศ, ยูเวนตุสมีสถิติ 13 ชนะ และ 6 แพ้. สองทีมที่ไม่เคยพบกันในโกปปาอีตาเลีย นัดชิงชนะเลิศ.

## เส้นทางสู่นัดชิงชนะเลิศ
*หมายเหตุ: ในผลการแข่งขันทั้งหมดด้านล่างนี้, สกอร์ของผู้เข้าชิงจะขึ้นมาเป็นชื่อแรก (H: เหย้า; A: เยือน).*

## แมตช์
### รายละเอียด



|style="width:60%;vertical-align:top"|
**กฏ-กติกา**
*90 นาที.
*30 นาทีของ การต่อเวลาพิเศษ ในกรณีที่จำเป็น.
*การดวลลูกโทษ ถ้าผลการแข่งขันยังคงเสมอกัน.
*มีรายชื่อตัวสำรอง 12 คน, เปลี่ยนตัวผู้เล่นสูงสุด 5 คน.
|}

## ดูเพิ่ม

* โกปปาอีตาเลีย ฤดูกาล 2020–21
* ยูฟ่ายูโรปาลีก ฤดูกาล 2021–22
* ซูแปร์โกปปาอีตาเลียนา

## หมายเหตุ

## อ้างอิง

หมวดหมู่:โกปปาอีตาเลีย รอบชิงชนะเลิศ
หมวดหมู่:ฟุตบอลถ้วยอิตาลีในฤดูกาล 2020–21
โกปปาอีตาเลีย รอบชิงชนะเลิศ
หมวดหมู่:การแข่งขันกีฬาในมิลาน
เล่ห์ราคะ (ภาพยนตร์)

**เล่ห์ราคะ** ( ) เป็น ภาพยนตร์อีโรติกอิงประวัติศาสตร์ กำกับโดย หลี่ อัน โดยมีเค้าโครงเรื่องมาจาก 1979 novella ประพันธ์โดย Eileen Chang เรื่องราวกล่าวถึงประวัติศาสตร์ของฮ่องกงใน 1938 และเซี่ยงไฮ้ในปี 1942 ที่ถูกยึดครองโดย กองทัพบกจักรวรรดิญี่ปุ่น และปกครองโดย รัฐบาลหุ่นเชิดในยุคของ '''วาง จิงเว่ย''' ภาพนี้แสดงให้เห็นกลุ่มนักศึกษามหาวิทยาลัยจีนจาก มหาวิทยาลัยฮ่องกง ที่วางแผนลอบสังหารเจ้าหน้าที่พิเศษและนายหน้าที่ทำงานให้กับรัฐบาลหุ่นเชิดโดยใช้นักศึกษาสาวหนึ่งในกลุ่มของพวกเขา เพื่อล่อให้ตกในกับดักสายน้ำผึ้ง ภาพยนตร์เรื่องนี้ได้รับการยอมรับว่าสร้างขึ้นจากเหตุการณ์ในประวัติศาสตร์ของสายลับจีน เจิ้ง ผิงหรู ที่ล้มเหลวในการลอบสังหารผู้ร่วมงานชาวญี่ปุ่น ติง ม่อฉุน

## เนื้อเรื่อง
### ฮ่องกง ปี 1938
ในจีน ปี 1938 จริงๆ แล้ว เธอไม่ใช่คุณนายมัค แต่เป็นหวัง เจีย จี (ทัง เหว่ย) สาวน้อยขี้อาย เมื่อสงครามโลกครั้งที่สองปะทุขึ้น หวังถูกพ่อของเธอทิ้งหนีไปอังกฤษ เธอที่เป็นนักศึกษาจบใหม่ ได้พบกับเพื่อนนักศึกษา กวง ยู มิน (วังลีฮอม) กวงได้เริ่มก่อตั้งชุมนุมละครขึ้นเพื่อปลุกระดมความรักชาติ หวัง ซึ่งเป็นนางเอกคนใหม่ของละคร ตระหนักดีว่าเธอได้พบสิ่งที่รักแล้ว เธอสามารถสร้างความประทับใจและแรงบันดาลใจให้กับผู้ชมและกวงได้ เขาได้รวบรวมกลุ่มนักศึกษาเพื่อปฏิบัติแผนการบ้าบิ่น มุทะลุที่จะลอบสังหารบุคคลสำคัญที่ร่วมมือกับชาวญี่ปุ่น มิสเตอร์ เย่ (โทนี่ เหลียง) นักศึกษาแต่ละครต่างก็มีบทบาทของตัวเอง หวังจะรับบทคุณนายมัค ผู้ทำให้เย่ไว้วางใจด้วยการผูกมิตรกับภรรยาของเขา (โจอัน เชน) และล่อลวงให้เขามีสัมพันธ์กับเธอ หวังได้เปลี่ยนแปลงตัวเองทั้งภายนอกและภายใน และเหตุการณ์ต่างๆ ก็ดำเนินไปตามบทที่วางเอาไว้ จนกระทั่งเรื่องพลิกผันทำให้เธอต้องหนี

### เซี่ยงไฮ้ ปี 1942
[thumb|upright|[Zheng Pingru สายลับชาวจีน ผู้เป็นแรงบันดาลใจในการสร้างภาพยนตร์เรื่องนี้]]
หวังที่ไม่มีงานอะไรรออยู่ตรงหน้า อพยพไปจากฮ่องกง เธอใช้ชีวิตอย่างไร้จุดหมาย เธอแปลกใจเมื่อกวงกลับเข้ามาในชีวิตเธออีกครั้ง ตอนนี้ เขาเป็นส่วนหนึ่งขององค์กรต่อต้าน และเขาก็ขอให้เธอสวมบทคุณนายมัคอีกครั้งหนึ่งในแผนการฆ่าเย่ ผู้ซึ่งกลายเป็นกุญแจสำคัญในรัฐบาลหุ่นเชิดมากขึ้นไปอีกในฐานะหัวหน้าหน่วยงานร่วมมือลับ เมื่อหวังสวมบทเดิมของเธอ และหลงใหลเหยื่อที่อันตรายของเธอใกล้ขึ้น เธอก็พบว่าตัวตนที่แท้จริงของเธอกำลังถูกต้อนให้ถึงขีดจำกัด...

## นักแสดง

* ทัง เหวย รับบท หว่อง เจียฉี/"Mrs. เหมย"
* เหลียง เฉาเหว่ย รับบท มิสเตอร์ยี่
* เฉิน ชง รับบท มิสยี่
* หวัง ลี่หง รับบท กวง อู่หมิน
* โตว จงหัว รับบท พี่หวู
* ฉิน กาล็อก รับบท ผู้ช่วยเซียว
* จู จื้ออิง รับบท ไล ซิวจิน
* เกา อิงซวน รับบท หวงเลย
* ลอว์เรนซ์ โก รับบท เหลียง จุนเจิ้ง
* จอห์นสัน เหยียน รับบท โอวหยาง หลิงเหวิน/"Mr. เหมย" 
* ฟ่าน กวงเหยา รับบท เลขาจาง
* อนุพัม เคอร์ รับบท ฮาลี ซาลาลุดดีน

## อ้างอิง

## แหล่งข้อมูลอื่น
* 
* 
* 
* 
* 
* 
* ''Proceeding with Caution''
* 
* ''Lust, Caution'' Reviews – spcnet.tv 
* Ang Lee on making ''Lust, Caution''

หมวดหมู่:ภาพยนตร์จีน
หมวดหมู่:ภาพยนตร์อเมริกัน
หมวดหมู่:ภาพยนตร์ภาษาจีน
เหตุเพลิงไหม้ที่ภูเขาโต๊ะ พ.ศ. 2564

**เหตุเพลิงไหม้ภูเขาโต๊ะ ปี พ.ศ. 2564** () หรือชื่ออื่น ๆ **เหตุเพลิงไหม้อนุสรณ์สถานโรดส์** () หรือ **เหตุเพลิงไหม้นิวแลนดิส** () เป็นเพลิงไหม้ครั้งใหญ่ที่เริ่มต้นในวันที่ 18 เมษายน 2021 ในพื้นที่ของอุทยานแห่งชาติภูเขาโต๊ะและพื้นที่โดยรอบ รวมถึงย่านนิวแลนดิส, โรสแบงค์, มาวบรี และ รอนเดอบอชในเมืองเคปทาวน์ ประเทศแอฟริกาใต้ พื้นที่ที่ได้รับผลกระทบได้แก่ภูเขาโต๊ะ  รวมถึงบริเวณอนุสรณ์สถานโรดส์ ที่ซึ่งมีภัตตาคารหนึ่งแห่งเสียหายทั้งหลัง, พื้นที่วิทยาเขตตอนบน (Upper Campus) ของมหาวิทยาลัยเคปทาวน์ (UCT) ที่ซึ่งหอสมุดแจ็กเกอร์ หอสมุดรวบรวมเอกสารพิเศษ (Special Collections library) และกังหันลมมอสเทิร์ท ถูกทำลายทั้งหมด

## อ้างอิง

หมวดหมู่:ภัยพิบัติในประเทศแอฟริกาใต้
หมวดหมู่:เคปทาวน์
หมวดหมู่:ภัยพิบัติในปี พ.ศ. 2564
สุชาติ อุสาหะ

**สุชาติ อุสาหะ** (เกิด 30 มิถุนายน พ.ศ. 2508) กรรมการบริหารพรรคกล้าธรรม อดีตสมาชิกสภาผู้แทนราษฎรจังหวัดเพชรบุรี อดีตสมาชิกวุฒิสภาจังหวัดเพชรบุรี

## ประวัติ
สุชาติ อุสาหะ เกิดเมื่อวันที่ 30 มิถุนายน พ.ศ. 2508 จบการศึกษาระดับประถมศึกษาและมัธยมศึกษา จากโรงเรียนอรุณประดิษฐ, ระดับปริญญาตรี สาขารัฐศาสตร์ จาก มหาวิทยาลัยรามคำแหง และ ระดับปริญญาโท รัฐศาสตรมหาบัณฑิต สาขารัฐศาสตร์ จาก มหาวิทยาลัยเกษตรศาสตร์

## งานการเมือง
สุชาติ มีประสบการณ์ทางการเมืองระดับท้องถิ่น ตั้งแต่การเป็นประธานสภาองค์การบริหารส่วนตำบลท่าตะคร้อ, สมาชิกสภาองค์การบริหารส่วนจังหวัดเพชรบุรี เขตอำเภอหนองหญ้าปล้อง 3 สมัย, รองนายกองค์การบริหารส่วนจังหวัดเพชรบุรี 2 สมัย และรองประธานสภาจังหวัดเพชรบุรี

30 มีนาคม พ.ศ. 2557 สุชาติได้รับเลือกตั้งเป็นสมาชิกวุฒิสภาไทย ชุดที่ 11 สมาชิกวุฒิสภาจังหวัดเพชรบุรี ก่อนที่จะพ้นจากตำแหน่ง เนื่องด้วยการรัฐประหาร

จนกระทั่งได้รับเลือกตั้งเป็นสมาชิกสภาผู้แทนราษฎรครั้งแรก ใน พ.ศ. 2562 สังกัดพรรคพลังประชารัฐ โดยการเอาชนะ นายอภิชาติ สุภาแพ่ง อดีต ส.ส. 4 สมัย จากพรรคประชาธิปัตย์ ไปได้ 

ในเดือนมิถุนายน พ.ศ. 2564 เขาได้รับเลือกเป็นกรรมการบริหารพรรคพลังประชารัฐ

### สมาชิกสภาผู้แทนราษฎร
สุชาติ อุสาหะ ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดเพชรบุรี สังกัดพรรคพลังประชารัฐ

### สมาชิกวุฒิสภา
สุชาติ อุสาหะ ได้รับการเลือกตั้งเป็นสมาชิกวุฒิสภามาแล้ว 1 สมัย คือ
# การเลือกตั้งสมาชิกวุฒิสภาไทยเป็นการทั่วไป พ.ศ. 2557 จังหวัดเพชรบุรี

## เครื่องราชอิสริยาภรณ์

## อ้างอิง

หมวดหมู่:นักการเมืองจากจังหวัดเพชรบุรี
หมวดหมู่:สมาชิกสภาผู้แทนราษฎรจังหวัดเพชรบุรี
หมวดหมู่:สมาชิกวุฒิสภาจังหวัดเพชรบุรี
หมวดหมู่:พรรคประชาธิปัตย์
หมวดหมู่:นักการเมืองพรรคพลังประชารัฐ
หมวดหมู่:พรรคภูมิใจไทย
หมวดหมู่:พรรคกล้าธรรม
หมวดหมู่:บุคคลจากโรงเรียนอรุณประดิษฐ
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
หมวดหมู่:บุคคลจากคณะสังคมศาสตร์ มหาวิทยาลัยเกษตรศาสตร์
หมวดหมู่:ผู้ได้รับเครื่องราชอิสริยาภรณ์ ท.ม.
หมวดหมู่:ผู้ได้รับเครื่องราชอิสริยาภรณ์ ท.ช.
มหาวิทยาลัยเคปทาวน์

**มหาวิทยาลัยเคปทาวน์** (; **UCT**) เป็นมหาวิทยาลัยเพื่อการวิจัยสาธารณะ ตั้งอยู่ในเมืองเคปทาวน์ จังหวัดเวสเติร์นเคป ประเทศแอฟริกาใต้ ก่อตั้งขึ้นในปี 1829 ภายใต้ชื่อวิทยาลัยแอฟริกันใต้ เป็นสถาบันอุดมศึกษาที่เก่าแก่ที่สุดในแอฟริกาใต้ และเป็นสถาบันที่ได้รับสถานะมหาวิทยาลัยที่เก่าแก่ที่สุดในประเทศ และในภูมิภาคซับซาฮารา คู่กับมหาวิทยาลัยสเตลเลนบอช ซึ่งได้รับสถานะมหาวิทยาลัยในัวนเดียวกันเมื่อปี 1918

มหาวิทยาลัยประกอบด้วย 57 กน่วยงานภายใต้ 6 คณะและศูนย์สหวิทยาการเพื่อการอุดมศึกษา 1 แห่ง มหาวิทยาลัยมีนักศึกษาอยู่ที่ 29000 ถึง 30000 คนที่กำลังศึกษาในสาขาศิลปศาสตร์ (liberal arts), วิทยาศาสตร์บริสุทธิ์ (pure sciences) และวิชาชีพ (professional) ซึ่งมีวุฒิการศึกษาตั้งแต่ปริญญาตรี (NQF 7) ถึงปริญญาเอก (NQF 10). ชุมชนนักศึกษาของมหาวิทยาลัยมีความหลากหลายและประกอบด้วยชุมนุมและขมรมมากกว่า 100 กลุ่ม ภายใต้ความสนใจที่หลากหลาย เช่นศาสนา การเมือง วัฒนธรรม จิตอาสา และกีฬา มหาวิทยาลัยเคปทาวน์เป็นมหาวิทยาลัยคู่แข่งทั้งทางการศึกษา กีฬา และประวัติศาสตร์กับมหาวิทยาลัยสเตลเลนบอช ภาษาที่ใช้ในการเรียนการสอนคือภาษาอังกฤษภาษาเดียว

มหาวิทยาลัยเคปทาวน์เป็นมหาวิทยาลัยอันดับหนึ่งของทวีปแอฟริกาโดยการจัดอันดับคิวเอสเวิลด์ยูนิเวอร์ซิที, การจัดอันดับของอุดมศึกษาไทมส์ และในการจัดอันดับทางวิชาการ ส่วนคณะวิทยาการธุรกิจ (Commerce), นิติศาสตร์ และแพทยศาสตร์ ล้วนติดอันดับหนึ่งในร้อยของโลกมาโดยตลอด นอกจากนี้มหาวิทยาลัยยังเป็นมหาวิทยาลัยเดียวของทวีปแอฟริกาที่เป็นสมาชิก GULF ของเวิลด์เอคอนอมิกฟอรัม ซึ่งประกอบด้วยมหาวิทยาลัยชั้นนำ 26 แห่งของโลก มีบุคลากร อาจารย์ และศิษย์เก่าของมหาวิทยาลัยรวม 5 คนที่เคนได้รับรางวัลโนเบล และมีคณาจารย์รวม 35 คนที่ได้รับสถานะนักวิจัยของ NRF ระดับเอ (A) คิดเป็น 30% ของนักวิจัยทั้งหมดในประเทศที่มีสถานะดังกล่าว และคณาจารย์อีก 88 คนซึ่งเป็นสมาชิกวิทยาลัยวิทยาศาสตร์แห่งชาติ

## อ้างอิง

## แหล่งข้อมูลอื่น

* 
* Statute of the University of Cape Town, Government Notice No. 1199, 20 September 2002.
* Southern African University 
* UCT OpenContent - Open Educational Resource website

มหาวิทยาลัยเคปทาว
หมวดหมู่:มหาวิทยาลัยในประเทศแอฟริกาใต้
กังหันลมมอร์สเติร์ต

**กังหันลมมอร์สเติร์ต** (, ) เป็นกังหันลมเก่าแก่ที่ตั้งอยู่ในมาวบรี เมืองเคปทาวน์ ประเทศแอฟริกาใต้ สร้างขึ้นในปี 1796 และเป็นกังหันลมที่เก่าแก่ที่สุดที่ยังควเหลืออยู่ในประเทศแอฟริกาใต้จนกระทั่งถูกทำลายล้างในกองเพลิงเมื่อวันที่ 18 เมษายน 2021 จากเหตุเพลิงไหม้พื้นที่เทเบิลเมาน์เทน

## ประวัติ
กังหันลมนี้สร้างขึ้นในราวป่ 1796 เพื่อเป็นกังหันสีส่วนเอกชนของฟาร์ม 'Welgelegen' ซึ่งมี Gysbert van Renen เป็นเจ้าของ ต่อมาภายหลังเขาเสียชีวิต กังหันลมนี้จึงถูกตั้งชื่อของตามลูกเขยของเขา Sybrand Mostert หลังจากเปลี่ยนมือหลายครั้ง กังหันถูกทิ้งให้ทรุดโทรมลงในช่วงสงครามโลกครั้งที่สอง กระทั่งในปี 1986 ซึ่งใบพัดชำรุดจนหักลงมากองบนพื้นดิน ภายหลังความพยายามในการทำนุบำรุงและอนุรักษ์กังหันนี้โดยสมาคมสถาปัตยกรรมท้องถิ่นแห่งชาติ (The Vernacular Architecture Society of South Africa) ได้มีการก่อตั้งกลุ่มมิตรสหายแห่งกังหันลมมอสเติร์ต (Friends of Mostert's Mill) ขึ้นในปี 1993 

ในวันที่ 18 เมษายน 2021 กังหันลมถูกไฟลุกท่วมระหว่างเพลิงไหม้ในพื้นที่ซึ่งลุกลามมาจากภูเขาโต๊ะ 

## อ้างอิง

### บรรณานุกรม
*

## แหล่งข้อมูลอื่น

* Friends of Mostert's Mill
* News report with video of the burnt mill 
* Detailed drawings of Mostert's mill
* Photograph of the burnt out mill
อนุสรณ์สถานโรดส์

**อนุสรณ์สถานโรดส์** () เป็นอนุสรณ์สถานที่ตั้งอยู่บนยอดเขาเดวิล เคปทาวน์ ประเทศแอฟริกาใต้ เพื่อระลึกถึงนักการเมืองแอฟริกาใต้ ผู้เป็นชาวอังกฤษโดยกำเนิด เซซิล จอห์น โรดส์ (1853–1902) ผลงานออกแบบโดยเซอร์เฮอร์เบิร์ท เบเคอร์

ที่ตั้งของอนุสรณ์สถานเป็นส่วนหนึ่งของที่ดินที่โรดส์ยกให้รัฐบาลหลังเสียชีวิต ที่ดินส่วนอื่น ๆ ในปัจจุบันเป็นวิทยาเขตอัพเพอร์ของมหาวิทยาลัยเคปทาวน์และสวนพฤกษศาสตร์เคิร์สเตนบอช

## การทำลาย

ในเดือนกันยายน 2015 รูปปั้นบรอนซ์ท่อนบน (bronze bust) ของโรดส์ในอนุสรณ์สถานถูกทำลายโดยตัดเอาส่วนจมูกของรูปปั้นออก พร้อมกราฟฟิตีระบุว่าโรดส์เป็น "Racist (ผู้เหยียดสีผิว), thief (ขโมย), [และ] murderer (ฆาตกร)" ต่อมาส่วนจมูกได้ถูกซ่อมแซมโดยชาวเมือง และในปี 2020 รูปปั้นถูกตัดส่วนศีรษะออก แต่ต่อมาก็มีผู้ค้นพบหัวที่ถูกตัดอยู่ไม่ไกลและเจ้าหน้าที่ได้นำกลับมาติดเข้าไปดังเดิมในปีเดียวกัน

Rhodes Memorial 02.jpg|รูปปั้นท่อนบนของโรดส์ขณะไม่ถูกทำลาย
Rhodes no nose.JPG|รูปปั้นขณะถูกทำลายส่วนจมูกออกในปี 2015 
Rhodes bust decapitated.jpg|รูปปั้นขณะถูกตัดศึรษะออกในปี 2020


## อ้างอิง

หมวดหมู่:เคปทาวน์
หัวต่อไฟฟ้า

**หัวต่อไฟฟ้า** () เป็นอุปกรณ์เครื่องกลไฟฟ้าที่ใช้ในการเชื่อมต่อตัวนำไฟฟ้าและสร้างวงจรไฟฟ้า ขั้วต่อไฟฟ้าส่วนใหญ่มีเพศเช่น ส่วนประกอบตัวผู้ที่เรียกว่า *ปลั๊ก* เชื่อมต่อกับส่วนประกอบตัวเมียหรือ *เบ้า* การเชื่อมต่ออาจถอดออกได้ (สำหรับอุปกรณ์พกพา) ต้องใช้เครื่องมือในการประกอบเข้าและถอดออก หรือใช้เป็นข้อต่อไฟฟ้าถาวรระหว่าง 2 จุด สามารถใช้ตัวปรับต่อเพื่อเชื่อมตัวเชื่อมต่อที่แตกต่างกัน

โครงแบบของหัวต่อหลายพันแบบถูกผลิตขึ้นเพื่อใช้งานกับไฟฟ้า ข้อมูล และโปรแกรมประยุกต์ด้านโสตทัศนูปกรณ์ หัวต่อไฟฟ้าสามารถแบ่งออกเป็น 4 ประเภทพื้นฐานตามหน้าที่ได้ ดังนี้: 
* *Inline* หรือ *Cable* หัวต่อถาวรที่เชื่อมกับสายเคเบิลได้ ดังนั้น จึงสามารถเสียบเข้ากับขั้วปลายสายไฟอื่นได้ (ไม่ว่าจะเป็นอุปกรณ์ที่อยู่กับที่หรือสายเคเบิลอื่น) 
* *Chassis* หรือ *Panel* หัวต่อถาวรที่ติดอยู่กับชิ้นส่วนของอุปกรณ์เพื่อให้ผู้ใช้สามารถเชื่อมต่อสายเคเบิลเข้ากับอุปกรณ์ที่อยู่กับที่ได้
* *PCB mount* หัวต่อที่เชื่อมบัดกรีเข้ากับแผงวงจรพิมพ์ เป็นจุดยึดเกาะกับสายเคเบิลหรือสายไฟ
* *Splice* หรือ *butt* หัวต่อถาวร (ส่วนใหญ่เป็นหัวต่อรางฉนวน) ที่เชื่อมต่อสายไฟหรือสายเคเบิลที่ความยาวไม่เท่ากันได้

## อ้างอิง

* Foreman, Chris, "Sound System Design", *Handbook for Sound Engineers*, Third Edition, Glen M. Ballou, Ed., Elsevier Inc., 2002, pp.&nbsp;1171–72.

## แหล่งข้อมูลอื่น
กองทัพโบว์แดง

**กองทัพโบว์แดง** (; ) เป็นองค์กรชั่วร้ายจากการ์ตูนเรื่องดราก้อนบอล

## สมาชิก

### สมาชิกรุ่นแรก

### สมาชิกรุ่นล่าสุด

## มนุษย์ดัดแปลงของกองทัพโบว์แดง

### มนุษย์ดัดแปลงที่สร้างโดย ดร.เกโร่

### มนุษย์ดัดแปลงที่สร้างโดย ดร.เฮโด้


หมวดหมู่:องค์กรสมมุติ
หมวดหมู่:ขบวนการก่อการร้ายสมมุติ
หมวดหมู่:หน่วยทางทหารสมมุติ
หมวดหมู่:ตัวละครในดราก้อนบอล
หมวดหมู่:ตัวละครอนิเมะและมังงะที่ปรากฏตัวครั้งแรกในปี พ.ศ. 2528
หมวดหมู่:ตัวร้ายที่มีพลังพิเศษในอนิเมะและมังงะ
หมวดหมู่:ตัวร้ายในการ์ตูนทีวีแอนิเมชัน
เครื่องหมายกรณฑ์

ในทางคณิตศาสตร์ **เครื่องหมายกรณฑ์** เป็นสัญลักษณ์ของรากที่สองหรือรากที่สูงกว่าของจำนวน รากที่สองของจำนวน x เขียนได้เป็น:
:\sqrt{x},
ในขณะที่รากที่ n ของ x เขียนได้เป็น:
:\sqrt[n]{x}.
ในภาษาศาสตร์สัญลักษณ์นี้ใช้เพื่อแสดงถึงคำราก
## ที่มา
ที่มาของเครื่องหมายกรณฑ์ √ ส่วนใหญ่เป็นการคาดเดา แหล่งข้อมูลบางแห่งคาดว่านักคณิตศาสตร์ชาวอาหรับใช้สัญลักษณ์นี้เป็นครั้งแรก จากตำนานเล่าว่านำมาจากอักษรอาหรับ "ج" (ǧīm) ซึ่งเป็นอักษรตัวแรกในคำภาษาอาหรับ "جذر" (jadhir แปลว่า "ราก") อย่างไรก็ตามเลออนฮาร์ด ออยเลอร์ เชื่อว่ามีต้นกำเนิดมาจากตัวอักษร "r" ซึ่งเป็นอักษรตัวแรกของคำภาษาละติน "radix" (หมายถึง "ราก") ซึ่งหมายถึงการกระทำทางคณิตศาสตร์แบบเดียวกัน

สัญลักษณ์ดังกล่าวปรากฏเป็นครั้งแรกในการพิมพ์โดยไม่มี vinculum ("แถบ" แนวนอนอยู่เหนือตัวเลขในเครื่องหมายกรณฑ์) ในปี 1525 ใน *Die Coss* โดย Christoff Rudolff นักคณิตศาสตร์ชาวเยอรมัน ในปี 1637 เดส์การตส์เป็นคนแรกที่รวมเครื่องหมายกรณฑ์ของเยอรมัน √ เข้ากับขีดแนวนอนข้างบนเป็นสัญลักษณ์รากศัพท์ที่ใช้กันทั่วไปในปัจจุบัน

## อ้างอิง

หมวดหมู่:สัญลักษณ์ทางคณิตศาสตร์
คอลเลจกรีน (ลอนดอน)

**คอลเลจกรีน** () หรือ **แอบิงดันกรีน** ( หรือที่รู้จักในชื่อทางการกว่าคือสวนถนนอบิงดัน (Abingdon Street Gardens)) เป็นสวนสาธารณะในนครเวสต์มินสเตอร์ ใน เซนทรอลลอนดอน ตั้งอยู่ทางตะวันออกของเวสท์มินสเตอร์แอบบี และตรงข้ามฝั่งถนนจากสวนของรัฐสภา

สวนนี้นิยมเป็นสถานที่สัมภาษณ์สมาชิกรัฐสภาโดยผู้รายงานข่าวทางโทรทัศน์ และเป็นที่ตั้งของรูปปั้นบรอนซ์โดยเฮนรี มัวเร *[[Knife Edge Two Piece 1962–65]]*

ภายใต้สวนคือที่จอดรถใต้ดินขนาดสองขั้นซึ่งก่อสร้างในปี 1963 ถึง 1964 ชื่อ *คอลเลจ* ของสวนสื่อถึงโบสถ์ในสังกัด (คอลเลกิเอจ; collegiate) ของเวสต์มินสเตอร์แอบบี เช่น เวสต์มินสเตอร์สกูล

## อ้างอิง

หมวดหมู่:พระราชวังเวสต์มินสเตอร์
หมวดหมู่:สวนสาธารณะในลอนดอน
มิสเตอร์โปโป้

**มิสเตอร์โปโป้** (ミスター・ポポ, Mr. Popo) เป็นตัวละครการ์ตูนจากซีรีส์ ดราก้อนบอล และและมีบทบาทปรากฏอนิเมะดราก้อนบอล (ภาพยนตร์ชุดทางโทรทัศน์), ดราก้อนบอล Z และดราก้อนบอล ซูเปอร์

## ประวัติ

หมวดหมู่:ตัวละครในดราก้อนบอล
หมวดหมู่:ตัวละครอนิเมะและมังงะที่ปรากฏตัวครั้งแรกในปี พ.ศ. 2531
หมวดหมู่:ข้อโต้เถียงในการ์ตูนญี่ปุ่น
หมวดหมู่:ตัวละครในบันเทิงคดีที่มีความเป็นอมตะ
หมวดหมู่:ตัวละครที่ถูกชุบชีวิต
หมวดหมู่:ตัวละครที่เป็นผู้ฝึกสอนศิลปะการต่อสู้
หมวดหมู่:ตัวละครที่เป็นคนทำงานบ้าน
หมวดหมู่:ตัวละครที่เป็นคนรับใช้
หมวดหมู่:ตัวละครชายในอนิเมะและมังงะ
หมวดหมู่:การตรวจพิจารณาโทรทัศน์ในสหรัฐ
วัดโสภณาราม (จังหวัดสมุทรสาคร)

**วัดโสภณาราม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลโคกขาม อำเภอเมืองสมุทรสาคร จังหวัดสมุทรสาคร มีที่ดินตั้งวัดมีเนื้อที่ 20 ไร่ 29 ตารางวา

วัดโสภณาราม หรือ **วัดบ้านขอม** ตั้งวัดเมื่อ พ.ศ. 2375 มีพระอธิการสะ เป็นผู้เริ่มทำการก่อสร้างร่วมกับประชาชน ต่อมาปี พ.ศ. 2475 หลวงพ่อเฮงได้เดินธุดงค์มาจากพระตะบอง ประเทศกัมพูชา มาพักอยู่ที่วัดนี้ ได้ร่วมกับชาวบ้านทำการบูรณปฏิสังขรณ์ ผู้อาวุโสในหมู่บ้านเล่าว่า ในสมัยโบราณพวกขอมมาขุดคลองไว้ที่หน้าวัด จึงเรียกว่า "คลองบ้านขอม" หรือ "คลองขอม" และพวกขอมก็เข้ามาอยู่อาศัยจึงเรียกว่าบ้านขอม วัดได้รับพระราชทานวิสุงคามสีมาเมื่อวันที่ 21 มิถุนายน พ.ศ. 2534 เขตวิสุงคามสีมา กว้าง 40 เมตร ยาว 80 เมตร 

อาคารเสนาสนะ ได้แก่ อุโบสถ กว้าง 8 เมตร ยาว 24 เมตร สร้างเมื่อ พ.ศ. 2530 เป็นอาคารคอนกรีตเสริมเหล็ก ศาลาการเปรียญ กว้าง 18 เมตร ยาว 49 เมตร สร้างเมื่อ พ.ศ. 2543 เป็นอาคารคอนกรีตเสริมเหล็ก 2 ชั้น หอสวดมนต์ กว้าง 11 เมตร ยาว 32 เมตร สร้างเมื่อ พ.ศ. 2527 เป็นอาคารคอนกรีตเสริมเหล็ก กุฏิสงฆ์ จำนวน 15 หลัง เป็นอาคารครึ่งตึกครึ่งไม้ 1 หลัง และตึก 14 หลัง วิหาร กว้าง 6 เมตร ยาว 10 เมตร เป็นอาคารคอนกรีตเสริมเหล็ก สร้างเมื่อ พ.ศ. 2539 ศาลาอเนกประสงค์ กว้าง 7 เมตร ยาว 20 เมตร สร้างเมื่อ พ.ศ. 2542 เป็นอาคารคอนกรีตเสริมเหล็ก และศาลาบำเพ็ญกุศล จำนวน 4 หลัง สร้างด้วยคอนกรีตเสริมเหล็ก

## อ้างอิง

โสภณาราม
วัดป่างิ้ว (จังหวัดปทุมธานี)

**วัดป่างิ้ว** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำเจ้าพระยา ในตำบลบ้านงิ้ว อำเภอสามโคก จังหวัดปทุมธานี

## ประวัติ
วัดป่างิ้วสร้างเมื่อ พ.ศ. 2458 โดยเกิดจากการรวมวัดร้างอีกสองวัดเข้าด้วยกัน คือ วัดนางหยาด (ร้าง) และ วัดพญาเมือง (ร้าง) ปรากฏหลักฐานในกำสรวลศรีปราชญ์ โดยวัดนางหยาดอยู่ริมฝั่งแม่น้ำด้านทิศเหนือ วัดพญาเมืองอยู่ริมฝั่งแม่น้ำด้านทิศใต้ และวัดป่างิ้วอยู่ตรงกลางลึกเข้าไปในแผ่นดินเข้าออกโดยมีลำคลอง วัดทั้งสองแห่งนี้ร้างไปเมื่อครั้งสงคราม พ.ศ. 2310 ตามประวัติกล่าวไว้ว่าเมื่อเสียกรุงครั้งที่ 2 สมเด็จพระเจ้าตากสินมหาราชได้ยกกองทัพเรือมาตีพม่าจนแตกพ่ายที่ค่ายโพธิ์สามต้น พระองค์ทรงกอบกู้เอกราชไว้ได้สำเร็จแล้วเมื่อเสด็จกลับได้ยกกองทัพเรือมาจอดพักไพร่พลหุงหาอาหารที่วัดนางหยาดและวัดพญาเมืองหนึ่งคืน เสร็จแล้วจึงเดินทางไปตั้งมั่นที่ป้อมธนบุรี

เนื่องจากเป็นการรวมวัดจึงมีเนื้อที่กว้างขวาง โดยมีเนื้อที่ 90 ไร่เศษ แยกเป็นส่วนของอาราม 45 ไร่เศษ ได้ตั้งชื่อวัดตามชื่อท้องถิ่นบ้านงิ้ว วัดป่างิ้วได้รับพระราชทานวิสุงคามสีมาเมื่อวันที่ 5 มกราคม พ.ศ. 2552

## อาคารเสนาสนะและโบราณวัตถุ

อุโบสถเก่าของวัดนางหยาด (ปัจจุบันเรียกวิหาร) ซึ่งคงเหลือพระประธานและพระอันดับ ภายในมี *หลวงพ่อวัดนางหยาด* เป็นพระพุทธรูปศิลาทรายปางมารวิชัย วิหารเรือนไทยสร้างด้วยศิลาและประดับปูนปั้นและกระเบื้องเคลือบสวยงาม ศาลารับแขกหรือหอสวดมนต์รูปทรงเป็นแบบทั่วไปในวัดมอญ เป็นอาศรมยกพื้นมีเสาเป็นแถวรับชายคาทั้งสองด้าน มีพระพุทธรูปประธานประดิษฐานอยู่ด้านใน สร้างเป็นห้องกระจกพร้อมพระพุทธรูปสมัยต่าง ๆ ด้านข้างของหอสวดมนต์เป็นที่ตั้งของกุฏิ และศาลาการเปรียญอยู่ถัดจากวิหารหลวงพ่อเกศสมุทร

โบราณวัตถุที่สำคัญ ได้แก่ ใบเสมาศิลาทรายแดง พระประธานในพระอุโบสถสมัยอยุธยา ตู้พระธรรม สมุดข่อยโบราณ สระโหมดและสระน้ำโบราณ

## อ้างอิง

ป่างิ้ว
หมวดหมู่:โบราณสถานในจังหวัดปทุมธานี
วัดบางแคกลาง

**วัดบางแคกลาง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางแค อำเภออัมพวา จังหวัดสมุทรสงคราม

เป็นวัดโบราณตั้งขึ้นเมื่อ พ.ศ. 2373 เดิมชื่อ **วัดบางแคใน** เพราะอยู่ในคลองบางแค เรียกชื่อนี้หลังจากที่เจ้าพระยาวงศาสุรศักดิ์ (แสง วงศาโรจน์) ได้สร้างวัดบางแคนอกขึ้น (วัดบางแคใหญ่) ชาวบ้านมักจะเรียกวัดบางแคในว่า **วัดปทุมเกสร** ตามชื่อผู้ถวายที่ดิน คือ นายประทุมและนางเกสร ไม่ทราบนามสกุล ที่ได้ถวายให้กับหลวงพ่อเกตุซึ่งมาปักกลดบำเพ็ญภาวนา นายประทุมและนางเกสรได้ถวายที่ดินให้ท่านสร้างวัดประมาณ 11 ไร่ เรียกกันว่า **สำนักสงฆ์ประทุมเกสร** ต่อมาในสมัยหลวงพ่อลับเป็นเจ้าอาวาส ได้เกิดเพลิงไหม้กุฏิสงฆ์ทั้งหมด จึงได้ทำการปลูกสร้างขึ้นใหม่ ถึงสมัยพระอธิการไพล ธมฺมสฺสโร เป็นเจ้าอาวาส ได้ทำการก่อสร้างอุโบสถหลังใหม่ สร้างศาลาการเปรียญขึ้นใหม่ สร้างหอสวดมนต์ และโรงเรียนประชาบาล 2 ชั้น

ในสมัยหลวงพ่อไพลเป็นเจ้าอาวาส ประชาชนเห็นว่าวัดนี้อยู่ระหว่างกลางระหว่างวัดปรกสุธรรมารามและวัดบางแคใหญ่ จึงเรียกกันติดปากว่า **วัดกลาง** หลวงพ่อไพลเห็นว่าวัดมีคลองบางแคอยู่หน้าวัดและอยู่ในหมู่บ้าน ตำบลบางแค จึงได้เปลี่ยนชื่อมาเป็น "วัดบางแคกลาง" มาจนถึงปัจจุบัน

อาคารเสนาสนะที่สำคัญ ได้แก่ อุโบสถ กุฏิสงฆ์ทรงไทยไม้สักสวยงาม

## รายนามเจ้าอาวาส
* หลวงพ่อเกตุ
* หลวงพ่อเทศ
* หลวงพ่อเอี่ยม
* หลวงพ่อลับ
* หลวงพ่อนวม
* หลวงพ่อไพล
* พระครูสมุทรกิจวิบูลย์ (หลวงพ่อชั้น)

## อ้างอิง

บางแคกลาง
วัดโพธิ์เอน (จังหวัดนนทบุรี)

**วัดโพธิ์เอน** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 6 บ้านคลองบางราวนก ตำบลบางขุนกอง อำเภอบางกรวย จังหวัดนนทบุรี มีที่ดินตั้งวัดเนื้อที่ 13 ไร่ 2 งาน 80 ตารางวา อยู่ริมคลองบางราวนกฝั่งใต้

ปีที่สร้างวัดโพธิ์เอน บ้างระบุว่าสร้างเมื่อ พ.ศ. 2292 แต่หนังสือ *ประวัติวัดทั่วราชอาณาจักร เล่ม 2* ระบุว่าสร้างเมื่อ พ.ศ. 2392 ไม่ปรากฏนามและประวัติผู้สร้าง มีชื่อเดิมว่า **วัดโพไสย์** และเปลี่ยนชื่อเป็น "วัดโพธิ์เอน" เมื่อประมาณ พ.ศ. 2455 ซึ่งได้มีการบูรณปฏิสังขรณ์เสนาสนะต่าง ๆ ขึ้น วัดได้รับพระราชทานวิสุงคามสีมาแต่เดิมคงประมาณ พ.ศ. 2398 และได้รับพระราชทานวิสุงคามสีมาครั้งหลังเมื่อวันที่ 3 กุมภาพันธ์ พ.ศ. 2540

อาคารและเสนาสนะสำคัญได้แก่ อุโบสถ สร้างเมื่อ พ.ศ. 2526 เป็นอาคารคอนกรีตเสริมเหล็ก ภายในมีพระประธานปางมารวิชัย สร้างเมื่อ พ.ศ. 2539 ศาลาการเปรียญ สร้างเมื่อ พ.ศ. 2507 เป็นอาคารไม้ทรงไทยชั้นเดียว ภายในมีพระประธานปางมารวิชัย สร้างเมื่อ พ.ศ. 2503 หอสวดมนต์ สร้างเมื่อ พ.ศ. 2512 เป็นอาคารครึ่งตึกครึ่งไม้ 2 ชั้น กุฏิสงฆ์ เป็นอาคารตึกครึ่งไม้ครึ่ง วิหาร สร้างเมื่อ พ.ศ. 2536 เป็นอาคารคอนกรีตเสริมเหล็ก ศาลาอเนกประสงค์ สร้างเมื่อ พ.ศ. 2530 เป็นอาคารคอนกรีตเสริมเหล็ก และศาลาบำเพ็ญกุศล วัดมีปูชนียวัตถุสำคัญคือ พระพุทธรูปปางห้ามสมุทร เรียกว่า *หลวงพ่อซุ้มประสิทธิโชค* เป็นพระพุทธรูปสมัยอยุธยา นอกจากนั้นวัดยังมีวัตถุมงคลคือ *เหรียญหลวงพ่อซุ้ม วัดโพธิ์เอน* เนื้อทองแดง มหานิยมของคนที่สะสมพระเครื่อง

## อ้างอิง

โพธิ์เอน
อิสลามปุระ (รัฐมหาราษฏระ)

**อิสลามปุระ** เป็นหมู่บ้านขนาดเล็กในอำเภอซันคลี รัฐมหาราษฏระ ทางภาคตะวันตกของอินเดีย ครอบคลุมพื้นที่  สำมะโนประชากรอินเดีย พ.ศ. 2554 ระบุว่าหมู่บ้านมีประชากร 1,474 คน 

## อ้างอิง

หมวดหมู่:หมู่บ้านในอำเภอรัตนคีรี